octubre 2018 – DeustoKom News\n31 de octubre de 2018 Mireia Galarza Comentarios desactivados en [:eu]Elixabete Perez Gaztelu irakaslea, Euskaltzaindiaren 50. urteurreneko kongresuan\nAurten bete dira 50 urte Euskaltzaindiak euskara eredu bateratua abian jarri zuenetik, hots, euskara batuaren jaiotza ofizialetik. Arantzazuko Batzarrean daude urtemuga bete berri duen lorpenaren oinarriak; izan ere, 1968. urteko urriaren 3an, 4an eta 5ean bildu ziren Euskaltzaindiko kideak Arantzazuko […]\n24 de octubre de 2018 Mireia Galarza Comentarios desactivados en [:eu]Leyre Arrieta «Euzkadi Irratiaren» hastapenei buruz hizketan, Koldo Mitxelena kulturgunean\n18 de octubre de 2018 Mireia Galarza Comentarios desactivados en [:eu]Komunikazioa, etorkizuneko arrakastaren giltza\nEgun, ukaezina da komunikazioak duen garrantzia. Mende berriaz geroztik bizi dugun gizarteak ez dauka ia antzekotasunik orain dela urte batzuk bizi zutenarekin; hori dela eta, bertako ezaugarriak desberdinak dira. Egun bizi dugun industriaz geroko garaiak -garai […]


Bi gazte identifikatu eta isundu ditu Ertzaintzak Amurrion gaur goizaldean - Amurrio - Aiaraldea.eus\nBi gazte identifikatu eta isundu ditu Ertzaintzak Amurrion gaur goizaldean\nTxabi Alvarado Bañares 2021-09-12 20:00\nAmurrioko parkean jazo da gertaera.\nPoliziak salatu du gazte batzuek kristalezko botilak bota dizkietela agenteei. Hala ere, zigortutako bi gazteei musukoa jarrita ez eramatea leporatu diete, eta desobedientzia delitua ere egotzi diote nagusienari, identifikatzeari uko egiteagatik.\nErtzaintzaren Brigada Mugikorreko hainbat agente bertaratu dira gaur goizaldean Amurrioko parkera. Poliziak azaldu duenez, hainbat bizilagunen deiak jaso dituzte 3:30ak aldera, zonalde horretan “botilioia” egiten ari zirela esanez.\nHainbat patruila bertaratu dira zonaldera, eta musika kentzeko eskatu diete bertan zeuden gazteei. Gazteek kasu egin diete poliziei, eta batzuk alde egin dute orduan. Baina beste batzuk agenteak iraintzen geratu dira, eta kristalezko botilak bota dizkiete, Ertzaintzak zabaldutako oharraren arabera.\nAgenteek bi gazte identifikatu dituzte, 17 eta 18 urtekoak, eta isuna jarri diete musukoa jantzita ez eramateagatik. “Adinez nagusi denari desobedientzia-delitua ere leporatu diote, ez baitu identifikatu nahi izan”, azaldu du Ertzaintzak.\nGertaera gehiago EAEn\nAmurriokoa ez da izan gaur gauean egon den mota horretako gertakari bakarra, ez eta larriena ere. Galdakaon 42 urteko gizon bat atxilotu du poliziak goizaldean eta eginbideak ireki dizkiote 20 urteko beste bati Tolosan, desordena publikoak leporatuta.


Burgosko jatetxe onenaren bila "Juego de Cartas" saioa, azaroaren 16an\nBurgosko jatetxe onenaren bila arituko da gaur gauean "Juego de Cartas" saioa\nOraingo honetan hiru jatetxe arituko dira lehian saria zeinek irabazi, La Cueva, Carmen eta Puerta Real jatetxea hain zuzen.\n"Juego de Cartas" Burgosko jatetxe onenaren bila. EITBren bideo batetik ateratako irudia\n''Juego de Cartas'' saioaren webgunea\nGaur gauean, Javi Sierrak gidatutako "Juego de Cartas" gastronomia saioa Burgosen izango da bertako jatetxe onenaren bila. Oraingoan, hiru jatetxe arituko dira lehian nor baino nor gehiago saria irabatzeko.\nMiguel Pinillos La Cueva jatetxeko jabeak irekiko du lehiaketa. Miguelek, Burgosko alde zaharrean, XV. mendeko eraikin batean dagoen tradizio handiko lokalera eramango du saioa.\nLehiaketan parte hartuko duen bigarren jatetxea Gamonal auzo modernoan dago kokatuta. Bertan, Oscar Alonsok, Carmen jatetxeko sukaldari eta jabeak, dekorazio minimalistako jatetxe bat du arrebarekin batera, tradiziorik garbienean inspiratutako sukaldaritzarekin oso kontraste handia duena.\nHiriko alde zaharrera itzuliko dira hirugarren parte-hartzailea ezagutzeko. Izan ere, Tasio Benito izango da hurrengo protagonista, Puerta Real jatetxearen kudeatzailea. Tasiok dioenez, bertara Euskadiko bezero asko hurbiltzen omen dira, agian etxeko plater nagusiak erakarrita, arkume errea, alegia.\n"Juego de Cartas" Burgosko jatetxe onenaren bila arituko da gaur gauean, 22:30etik aurrera, ETB2n eta eitb.eus-en.


Magiarik gabeko kaxa magikoa - Denok - Zuzeneko Komunikazioa\nJatorrian aeronautikarako sortutako erlauntz erako barne egitura hobikari hexagonalak ematen dio kartoi panelari flexio zein konpresioaren aurrean horren ezaugarri indartsua, kartoiaren arintasuna eta birziklagarritasuna mantenduz.\nBaina sektore honetatik kanpoko egunerokotasunera bueltatuta, kartoi arrunta guztiok ezagutzen dugu eta daukagu gugandik gertu. Zeinek ez du inoiz jolastu, moztu, itsatsi, apurtu, margotu….edo eta jantzi kartoizko kaxa bat edo inoiz kaxa izan zen hori?\nKartoizko egitura berriek aukera berriak ireki dizkiguten bezala, betiko kartoiak ere egunetik egunera harritzen gaitu. Sormenaren eskutan kartoizko kaxatik eszenografi bat atera dezakegu, eta magiarik egin gabe. Hori egin berri dugu Goiena Telebistarekin elkarlanean. Aurrekonturik ezean sormena boterean!\ncaja mágica goiena telebista magia\n“FOOD-TRUCKS”, UNA MANERA DIFERENTE DE COMER POR LA CALLE →


URGABE | Elkar Musika URGABE – Elkar Musika\nTaldearen lehen disko honetan, Urgabe-ren arimaren alderik zuzenena trasmititu nahi izan da, bere izpiritu biluztuena baina, era berean, sinesgarriena erakutsiz. Hamar kantuetan zehar, gaztearen alaitasuna, amodio ezaren melankolia, herri sentimenduak, biziaren plazerra, hizkuntza minorizatuaren arazoak… aletzen dira banan-banaka ska, balada, rock, reggae, ballenato erritmoen uhin kulunkarietan. Belaunaldi berriaren aroa pil-pilean dago. Urgabe duzu eredurik enerjiko eta bustienetarko bat. 1999ko otsailean zehar, Panpot estudioan grabatu eta nahastua. Teknikoa: Alberto Macias & Guillermo Garmendia Argazkiak eta diseinua: Jose Luis Arriola ————————– 1.- Kolore gabeko 2.- Ezer ez da betiko 3.- Bera zugan da 4.- Portuko gaua 5.- Oroitzapenak 6.- Natty Dread 7.- Zoro 8.- Rosa Maria 9.- Arin Heidy 10.- Euskararen antzokia


EROSKI eta Lantegi Batuak lankidetzan ariko dira garapen soziala eta jasangarritasuna sustatzeko — TUlankide MONDRAGON\nEROSKI eta Lantegi Batuak lankidetzan ariko dira garapen soziala eta jasangarritasuna sustatzeko\n'Naia' proiektuaren bidez, zeina Lantegi Batuak erakundeak kudeatuko duen, entsalada eta berdura sorta berri bat merkaturatuko du kooperatibak, %100 ekologikoa.\nAlejandro Martínez Berriochoa, EROSKIko Osasun eta Jasangarritasuna arloko zuzendaria, eta Txema Franco, Lantegi Batuak-eko zuzendari orokorra.\nEROSKI eta Lantegi Batuak erakundea elkarrekin ariko dira Naia proiektuan, eta entsalada eta berdura freskoak merkaturatuko dituzte, %100 ekologikoak, kooperatibak erabateko konpromisoa baitu gizarte garapenaren eta jasangarritasunaren alde. Bihartik aurrera, uztailak 13, Euskal Autonomia Erkidegoan dituen 29 saltokitan eskainiko ditu produktu horietako bi: Batavia entsalada eta entsalada nahasia.\nProduktu sorta hori %100 jasangarria da hasi jatorritik eta saltokietara iristen den arte.\nElikadura jasangarriagoa sustatzeko arrazoiak ez dira ingurumen arlokoak bakarrik, arrazoi sozialak ere badira tartean.\nInguru hurbileko garapen sozial eta ekonomikoaren aldeko apustua ere egiten du EROSKIk, baita tokiko enplegua eta aberastasuna sustatzearen aldekoa ere. "Banaketa enpresa gisa, harreman hurbila dugu tokian-tokian nekazaritzako elikagaiak ekoizten dituzten hornitzaileekin, haiei babesa emateko gaude, eta gizarte eragileak garen heinean, inplikatu egiten gara gure jardun eremuko gizartearekin, kulturarekin eta elkartasunarekin, eta sortu zenetik bideratzen dugu enpresa gisa ditugun irabazien zati bat inguru hurbilera", adierazi du EROSKI Fundazioko Osasun eta Iraunkortasun arloko zuzendariak.\nNaia proiektuak bete-betean bat egiten du kooperatibak darabilen filosofia horrekin. "Gure lurra da gure inspirazioa. Gurekin lankidetzan ari diren ustiategiekin batean, arreta handiz ekoizten ditugu elementu %100 ekologikoak, ENEEK erakundeak egiaztatuak. Prozesatzeko garaian, ekoizpen teknikarik jasangarrienak erabiltzen ditugu eta zaindu egiten ditugu gure berduren zaporeak eta testurak", azaldu du Txema Francok.


Auzo aspergarri bat, CO2 deritzona | Zeinek erre nahi ditu hondakinak?\nAuzo aspergarri bat, CO2 deritzona\n2010/11/15 § Utzi iruzkina\nAntza, arrakasta izan dute Al Goreren eta Josu Jon Imazen predikuek, eta industriak barneratu egin du, azkenean, beste arazo bat ere baduela, energia horniduraz eta ekonomia krisiaz aparte, edo horiekin batera: CO2 isurketak. 2005eko otsailaren 16an sartu zen indarrean Kyotoko Protokoloa. Protokoloa sinatu zuten ehun eta gehiago estatuek onartu zuten 1990ean isuritako CO2 kopuru osoa baino %5 gutxiago isurtzea 2008tik 2012ra bitarteko bost urteetan. Gero negoziazio gogorrak ireki ziren estatuetako ordezkarien artean, batzuek urte asko eman baitituzte CO2 lasai-lasai isurtzen, eta beste batzuek eskubidea sentitzen baitute CO2 gehiago isurtzeko, haiek gutxiago kutsatu dutela argudiatuta. Izan ere, CO2 gutxiago isurtzea, industria garapenaren aurka egitearen sinonimotzat hartzen da: gutxiago produzitzea, gutxiago kutsatzea da, eta alderantziz: gutxiago kutsatzea, gutxiago produzitzea da. Auzo aspergarria da CO2 hori negozioentzat.\nEstatuen arteko negoziazio gogor haietatik Espainiako Gobernuko ordezkariek lortu zutena hau izan zen: 1990ean isuri zuen CO2 baino %15 gehiago isuri ahal izatea 2012an. Izan ere, akordio orokorrak CO2 isuriak gutxitzea jasotzen badu ere, herrialde batzuek gehiago isurtzeko «eskubideak» eskuratu zituzten. Itxuraz Espainiako enpresarientzat mesedegarri litzatekeen akordio horrek badu arazo bat, eta da 1990ean isurtzen zuen CO2 kopurua baino %42 aldiz gehiago isuri zuela 2008an Espainiak(40). Hortaz, %27 gutxitu beharko lituzke isuriak, dagoeneko, Kyotoko helburuak lortzekotan(41).\n«Espainiako elektrizitatearen industriak oraindik eta gehiago jaitsi ditzake bere isuriak, elektrizitatea sortzeko teknologia garbiagoak erabilita: gasaren ziklo konbinatuko zentralak (…), eta energia berriztagarriak [errauste plantak ere azken horietan sartzen dira]. Alde horretatik, Iberdrolaren plan estrategikoa da (…) 5.500 milioi euroko inbertsioak egitea, 2008an 16.000 megawatt baino gehiago garbiak izateko: 10.600 megawatt ziklo konbinatuekin lortuko dira eta 5.500 megawatt berriztagarriekin, batez ere parke eolikoekin». Horrela ikusten zuen egoera Jose Luis del Valle Iberdrolako Estrategia eta Garapen zuzendariak 2005ean, Kyotoko Protokoloa sinatu zenean.\nArazoa argia da zenbakitan jarriz gero. Industriak isuritako CO2 guztiaren %45 inguru igortzen du atmosferara. Gobernuak zehaztu egiten dio industria sektore bakoitzari zenbat CO2 isur dezakeen. Helburuak lortu ezean, «aire garbia» erosi behar dute enpresek. «Aire garbi» hori erostea ―ekologistek «kutsatzeko eskubidea» esaten diotena―, tonako 13 edo 14 eurotan ordaintzen da, Imazen esanetan. Helburuak lortuz gero, ordea, «aire garbi» hori saldu egin dezakete. Gainera, datozen urteetan, CO2 isurtzeko eskubideak garestitu egingo direla ziur dago Imaz eta, beraz, enpresei kutsatzea gero eta garestiago aterako zaiela. Adibiderako balio du 2007ko Nafarroako datuak: industriak atmosferara igortzea espero zuen CO2 guztiaren erdia igortzeko «eskubidea» besterik ez zuen jaso eta, beraz, erosi egin behar izan zituen «eskubide» horiek. Datu horiek ikusita, Nafarroako Ingurumen Kalitaterako zerbitzuburu Pedro Zuazok zenbait neurri proposatu zituen, 2007ko apirilean, Gas Natural Fundazioak antolatutako jardunaldi batzuetan:\nEnergia aurrezteko eta efizientzia hobetzeko neurriak.\nBaporezko labeak aldatzea, energia sor dezaketen kogenerazioko labeengatik.\nBiomasa erabiltzea erregai gisa.\nHondakinak «balioztatzea» eta birziklatzea.\nSortutako produktuak egokitzea.\n«Garapen garbiko eta ezarpen komuneko» proiektuak ezartzea.\nPedro Zuazo da orain Nafarroako hondakinen kudeaketa plana aurkezten dabilen arduradunetako bat. Orduan bezala gaur ere, CO2 igorpenak gutxitzeko hondakinak erraustearen abantailak nabarmentzen dihardu, errauste planta bat jarri nahi duen plana aurkezten duelarik.\nCementos Rezolak ere hartu zituen neurriak, Kyotoko Protokoloa sinatu zenean. Zehazki: beste industria prozesu batzuetako soberakinak erabiltzea lehengai gisa; clinker labeen energia eraginkortasuna hobetzea, erregai kontsumoa gutxitu ahal izateko; eta, hondakinetatik eratorritako «erregai alternatiboak» erabiliz, erregai fosilak ordezkatzea(42). Neurriak neurri, 2005ean Cementos Rezolako Añorgako plantak 898 kilo CO2 isuri zituen sortutako clinker tona bakoitzeko; Arrigorriagako plantak 887 kilo CO2 isuri zituen clinker tonako.\nCO2 gehien isurtzen dutenak izateaz gainera, energia kontsumitzaile handienetakoak dira zementu fabrikak. 2005ean 4.425 gigawatt-ordu argindar kontsumitu zituen zementuaren industriak Galizian, Herrialde Katalanetan, Espainian eta Euskal Herrian: alegia, kontsumitu zen energia guztiaren %2 jan zuen zementuaren industriak. Energia bakarrik ez, energia lehengaietan ere, %2 kontsumitu zituen berak bakarrik: 3,4 milioi tona petrolio koke, eta 256.000 tona «erregai alternatibo».\nZementuaren enpresak ere ohartu dira, batzuk beren gogoz, besteak horretara behartuta, aldaketa klimatikoaren eraginaz. Nicolas Gaminde Cementos Lemonako zuzendari nagusi zenak hauxe utzi zuen idatzita 2005ean, Kyotoko Protokoloa sinatu zen urtean: «Inor gutxik jartzen du zalantzan, honezkero, aldaketa klimatikoa mehatxu egiten ari den errealitatea dela, eta pertsonen jarduerak sortutako negutegi efektuak eragin egiten diola. Zorionez, Kyotoko Protokoloa indarrean sartu zen otsailean, askok espero ez zuen arren, Errusia sartu ostean, eta horrek bultzada bat ekarriko du aldaketa klimatikoaren gainean lan egiteko, Garapen Iraunkorra den bezalako erronka funtsezkoaren parte bezala ulertuta».\nOhartu bai, baina onartu… Gaminderen aburuz, Espainiari egokitu zaiona, 2012an %15 gehiago isurtzea, ez da egokia; sektoreen artean egin den CO2 isurtzeko «eskubideen» banaketari, are sektore bereko herrialde batzuen eta besteen artean egin den banaketari, «injustu» deritzo: «[Isurketa kantitateak banatzeko] Prozesu horretan, Espainiako zementuaren industria oso gaizki tratatua izan da. (…) Zailtasunak zailtasun, erronka onartzen ari da eta, Cementos Lemona adibide gisa hartuta, urtetako lanaren eta 13,5 milioi euroren inbertsioaren bidez, jaso dituen isurketa eskubideak betetzeko moduan dago egun, produkzio planak aski asez, instalazioak egokitu dituelako, lehengaien %15 birziklatuak erabiltzen dituelako eta erregaien %25 alternatiboak direlako, haietatik %12 biomasa direla».\nKyotoko Protokoloa iraungi eta gero zer gertatuko den ere buruan du zementuaren industriak. Gaminderen hitzetan, CO2 isurketak are gehiago murriztea erabakiko balitz, 85 milioi tona zementu kanpotik inportatu beharko lirateke, eta Europako Batasunean 15.000 lanpostu galduko lirateke. Aldiz, isurketa eskubide doakoak emango balira, 2005eko zementu produkzioari eusteko, Gamindek uste du 53 milioi tona zementu inportatu beharko liratekeela, eta 10.000 lanpostu galduko liratekeela(43). Horiek dira zementuaren industriaren kezkak. Gamindek «postkyoto mehatxua» deitzen dio beldur horri: «Industria erronka horri erantzuten ari zaio, nahiz eta gaizki planteatua izan den, eta birbideratu beharra dagoen».\nCO2 isurtzea ―Imazi kasu eginez― eta energia eskuratzea ―Garmendiari kasu eginez― prozesu gero eta garestiagoak izango badira, eta ekonomiaren atzerakadaz ohartuta, aise ikusiko da zementuaren industriak beharra duela, bai etxegintzaz aparteko merkatu berriak topatzeko, bai eta gastuak murrizteko ere. Eta hondakinak erretzeak helburu bat ez, gutxienez hiru asetzen ditu bide horretan:\nCO2 isuriak gutxitzea ―hartara ez du zementu produkzioa murriztu beharrik izango, isurtze mailetara egokitu ahal izateko―.\nDirua aurreztea ―petrolio kokearen eta gasaren erabilera murrizten den heinean―.\nEta Espainiako Gobernuaren diru laguntzak jasotzea, «energia berriztagarriak» sortzearren.\nHorrela jaio dira ingurumen departamentuak zementu fabriketan, eta horrela sortu da zementu berdea: ingurumena zaintzearen negozioa, porlana salduz. Zementu fabrika batzuk, aztertzen ere hasiak dira hondakinen bilketarekin zerikusia duten enpresekin aliantzak sortzeko aukera.\nBeste batzuek ez dute horretarako beharrik: FCCk biltzen ditu bertako hiri gehienetako hondakinak, berak errausten ditu Zabalgarbi errauste plantan, eta berak erabakitzen du zein erregai erabili zementu industrietan. Zertarako lagunak egin, dena etxean konpon baliteke? Gehiago dena, zabortegietan parke eolikoak jartzeko eta zementu fabriketako labeetako berotasunarekin energia sortzeko proiektuak aztertzen hasia da FCC. Horiek ere, noski, CO2 isurketak gutxitzeko balioko diote, paperean bederen.\n(40) 2007tik 2008ra, Espainiako Gobernuaren arabera, %8 CO2 gutxiago isuri zen Galizian, Herrialde Katalanetan, Espainian eta Euskal Herrian. Kontua da, 2005etik 2007ra, Kyotoko Protokolo eta guzti, %10 handitu zirela CO2 isurketak. 2005ean, izan ere, 1990ean baino %40 aldiz CO2 gehiago isuri zuen Espainiak. Hortaz, 2005etik 2008ra, hiru urtean, protokoloa idatzi zen puntura itzuli zen.\n(41) Horrek ere badu bere tranpa, ordea, Espainiak CO2 isurtzeko «eskubideak» eros litzake eta. Horregatik, Espainiako Gobernuaren teoria da, Kyotoko helburuak betetzetik %5era zegoela, 2008an.\n(42) «Hondakin horiek, zabortegietan hartzitzean edo beste instalazio batzuetan desegiteko helburu hutsarekin erretzean. Isuriko lituzketen negutegi efektuko gasak murrizten dira horrela», dio Cementos Rezolaren 2005eko ingurumen memoriak.\n(43) 53 milioi tona horiek dira zementuaren industriak 2005etik 2020ra bitartean zementuaren eskarian espero duen hazkundea.\n« Azkenaurreko itua\nZementuaren indarra »\nYou are currently reading Auzo aspergarri bat, CO2 deritzona at Zeinek erre nahi ditu hondakinak?.


BAT 2014 | basaurikoralelkartea\nGure auzokidea den Donostiatik Aita Donostia Abesbatzarekin gozatuko dugu, bere interpretazioetan heldutasun artistikoa duen abesbatza dela ikusten baita. Kantabriatik Coral de los Corrales de Buelna etorriko zaigu, bere ahotsen armoniarekin eta errepertorio zabalarekin atsegin emango diguna.\nIaz Basauri Koral Txikiren debuta arrakastatsua izan zen. Ziur gaude aurten ere beste horrenbestekoa izango dela eta entzutera joango direnak hunkituko dituen kontzertua eskainiko duela. Oraingo honetan freskotasuna eta eszenatoki gainean etorria erakusten duen Mungiako Tantak Koralarekin erdibana egingo du kontzertua.\nUrteroko hitzorduari hutsik egin gabe Soinu Bideak egunez egun erakusten du kalitate handiko kontzertuak eskaintzeko lanean diharduela.\nEdizio honi amaiera emateko, anfitrioia den Basauri Koral Elkarteak zati bitan banatuko du kontzertua. Lehenik jazz meza bat eskainiko du; bigarrenik entzuleak harrituko dituen abesti ezagun batzuk abestuko ditu.\nOrain arte ekitaldion aurkezle bikaina Jon Villapun izan bada ere, aurten Itziar Ituño basauritar aktoresa eta Roberto Trigueros Basauri Koral Elkarteko kidea arituko dira lan horretan.\nBasauritar guztiak abesbatzak ezagutzera eta edizio honetan prestatu dugun menu zabala dastatzera gonbidatu nahi ditugu, maitasun eta ardura handiz prestatu dugu eta.\nEtor zaitezte! Zure zain gaude!\nBATaren 40. urteurrena igaro ondoren edizioak gehitzen dihardugu. Aurtengoa 41. da eta espero dugu askoz gehiago izatea, gure mugetan zein euretatik kanpo dauden abesbatzarik onenak ekarri nahi baititugu.\nIaz jasotako eskari eta zorion mezuen ondorioz, irailaren 21ean emango diogu hasiera BATari herrian zehar egingo den kalejirarekin. Kirola Tabernan hasiko gara 13:00ean. Julen Díez izango da trikitilaria eta Aritz Zamalloa pandero-jolea.\nMadriletik Gospel Living Water etorriko zaigu Social Antzokira belarrientzat benetako oparia izango dena. Aurtengo edizioko sorpresa izango da, ikus-entzuleei gozamena sentiaraziko dien gospel abesbatza. Kontzertu honetarako sarrerak 4 € balio ditu eta gainontzeko kontzertuak dohainik izango dira San Pedro elizan.


| Auskalo, Luk! – LUIS HARANBURU-ALTUNAeuskaljakintza\nBy nayerza on 2007(e)ko maiatzak 30 in irakurlearen txokoa\nEuskara gaian irakurgai bat aukeratu behar nuela eta, etxeko liburuak begiratu eta ia guztiak irakurriak nituela ohartzean, ikastolako liburutegira jo nuen. Aukeratu nuen, bada, liburu bat eta, zoritxarrez, nire ikaskide bat aurreratu zitzaidan liburu berdinarekin! Ondoren, beste baten laburpenari begirada bat bota eta Auskalo, Luk! aukeratu nuen.\nLan honen idazlea Luis Haranburu-Altuna da. Idazle hau Alegian jaioa da eta sarean berari buruz lortu dudan informazio eskasean, narrazioa, nobela, saiakera, antzerkia eta gutunen bat ere idatziak dituela jakin dut. Lan zabala egin du, beraz, eta kultura arlo gehienetan pausoak eman ditu. Gainera, bere karrera luzeari jarraiki, aurten Kutxak urtero ematen duen Donostia Hiria literatur lehiaketa irabazi du Josafat antzezlanarengatik.\nAipatu dudan bezala, Auskalo, Luk! izan da irakurri dudan liburua. Lehen pertsonan idatzia dago eta Luk Otamendiren istorioa kontatzen du. Hala ere, bere familiartekoen gertakizunek pisu handia dute nobelan eta hau nabaria da kontatzeko orduan. Izan ere, kapituluka bananduak daudenean, Luk eta bere seme Xuk txandakatzen dituzte kontakizunak, bakoitzak bere ikuspuntutik kontatuz. Era honetan, aita eta seme baten ikuspuntu desberdinak ikus ditzakegu eta bakoitzaren bizian berebiziko garrantzia duten gertakizunak oso desberdinak direla ohartzen gara, nahiz eta biak etxe berdinean bizi eta bulego berdinean lan egin.\nIstorio honen muina Lukek duen â€œamodiozkoâ€? harreman bat da. Ana da bere neskalaguna eta bera baino ia bi aldiz gazteagoa den neska ederra da. Bestalde, Luk gizon aberatsa da eta bere arazoez ahaztu eta lasaitzeko kokaina du lagungarri. Detaile honekin, eta bere neskalagun Anarekin, ikus dezakegu Lukek kapritxoz eta lizunkeriaz beteriko bizitza daramala. Erritmo hau ez du batere atsegin bere seme Xuk, eta bien arteko komunikazioa familia arazoak direla eta nahiko urria da. Hau, Luken alaba\nFanik izaten duen bat-bateko desagertzean bistan geratzen da. Zaila suertatuko zaio Luki Anarekin asteburu goxo bat igaro edo bere alaba gazteenaren arazoez arduratu eta bere segurtasuna bermatzeko egin beharko duen aukeraketa. Desagertze honekin batera, zenbait gauza arraro gertatuko dira Faniren ingurukoen galderekin, eta bere alabaren bizia Bilbon susmagarria gertatzen ari bada ere, ez da nahikoa izango Luk bere buruaren ongizateaz baino ez arduratzeko.\nEgia esan, nobela interesgarria da eta aholkatuko nuke denbora atsegin bat igarotzeko. Gaurkotasun sentsazioa ematen du eta baita gertukoa ere. Narrazioa Donostiako kaleetan zehar kontatzen da eta hauek ezagunak izatean, hurbiltasuna transmititzen du. Deskribapenetan ere egungo janzkera eta ohiturak kontatzen dira, eta baita kartzelako preso batzuei egiten zaien bisita ere. Hemen, egungo politika arazoak ere zerikusia duela ikusten da eta, beraz, sinesgarritasun handiko nobela dela esango nuke.\nAmaitzeko, zera aipatuko nuke: liburu hau irakurriz gero, damutuko ez zareten autore bat ezagutuko duzue; izan ere, Luk Otamendiren istorioa gustagarria gertatuko zaizuelakoan bainago.\nNirekin hitz egin


Covid-19 koronabirusa: Positiboak Nafarroan, 2021eko urtarrilak 28\nSei pertsona hil dira eta 228k positibo eman dute Nafarroan\nHeriotza horietako lau atzo jazo ziren, eta bi aurreko egunetan.\nBaheketa masibo bat. Artxiboko argazkia: EFE\nBaheketa egingo dute Iruñeko gimnasio bateko erabiltzaileen artean\nNafarroak beste 15 egun luzatu ditu murrizketak, "geldotzea" ikusten duen arren\nSei pertsona gehiago hil dira Nafarroan koronabirusarekin, lau atzo eta bi aurreko egunetan, Foru Gobernuak jakinarazi duenez. Gainera, azken 24 orduetan beste 228 kasu positibo zenbatu dituzte. Orotara 1.882 PCR egin dituzte, eta 1.243 antigeno test, eta horietako % 7,3 izan dira positibo.\nAtzo hildakoak 81 eta 83 urteko bi gizon eta 85 eta 97 urteko bi emakume dira. Era berean, aurreko egunetan 65 eta 93 urteko bi emakume hil ziren.\nOsasunbidearen arabera, atzo 19 pertsona ospitaleratu behar izan zituzten Nafarroan; horietako bi, Zainketa Intentsiboetan.\nKasu positibo berrien batez besteko adina 39,3koa da, eta, generoari dagokionez, % 56 emakumeak dira, eta % 44, gizonak.\nOrotara, 190 pertsona daude ospitaleratuta Foru Erkidegoan koronabirusagatik (atzo baino bat gutxiago): 32 Zainketa Intentsiboetan, 139 geletan eta 2 etxeko zaintzarekin.\nCovid-19aren pandemiak 1.273 positibo berri utzi ditu Euskadin azken orduetan, aurreko egunean baino 169 gehiago. Kopuru hori ez zen EAEn ematen azaroaren 12tik. Covidaren positibotasun tasa % 8,2ra igo da, proba diagnostiko gutxiagorekin. Gainera, Gipuzkoak Bizkaiko eta Arabako bideari jarraitzen dio, eta gune gorrian sartzen da, transmisio handia duelako.\nEspainiako Gobernuak beste 34.899 kasu berri atzeman ditu gaur, eta azken orduetan 515 heriotza izan dira Estatuan. Gainera, 100.000 biztanleko inzidentzia 889koa da, atzo baino 10 puntu gutxiago, beraz, kutsatzeen erritmoa mantsotzen ari da.


Jenaro Garate joan da - GARA\nGARA > Idatzia > Iritzia> Gutunak\nAngel Ugarteburu | Elgoibar\nJenaro Garate joan da\nGotzonek agur egin zigula badira bi urte pasa. Ondoren, urtebetegarrenean joan zen Ignazio anaia ere eta arreba nagusia Anita, neure amaginarreba, gero. Azken abenduan egin zigun agur gure seme-alaben amamak eta orain, bi hilabete pasa ez direnean, Jenaro joan da gure artetik. Giza gorputzak berez dakar iraungitze data eta guk ezin horri itzuri egin, baina bai joan direnak maitasunez gogoratu eta haien irakaspenak jaso.\nHil baino pare bat egun lehenago izan nuen osabarekin berba batzuk egiteko aukera. Estu eta maitekor heltzen zidan eskutik, nahigabeen artean lasai. Hunkigarria Pakita emazteak azkenera arte eskaini zion arreta eta bizi poza. Egia galanta da, gero, gizon handi baten ondoan beti egon ohi dela are handiagoa den emakumea. Eta alderantziz ere bai, dudarik gabe.\nJakin Irakurgaiak sailean argitaratu zuen liburu bat eskuetan nuela hurbildu nintzaion azken bisita horretan. «Bigarren aldiz nabil irakurtzen, astiro-astiro», esan nion, eta irribarrea atera zitzaion. «Gizakia maitagogoa da (nire aitorpen filosofikoa)» da liburuaren grazia.\nHumanitate eta filosofia gaiak landu eta gero Ekonomia ikasketak egin zituen Madrilen eta gai horiei lotuta lan egin jubilatu artean. Baina bere benetako gogoa bizitzaz, justiziaz, maitasunaz... pentsatu eta pentsaraztea zen. Etika arloa jorratu izan du azken urteotan bereziki, Deustun etikako irakasle eta maisuen maisu izan den bere anaia Romanekin batera. Hark izango du zer kontatu Jenaroren kezka eta gizakiarekiko grinaz eta nik baino hobeto eta sakonago emango luke horren berri.\nMahai gainean ditut azkenaldian hark argitaratutako bi liburu, anaia Romanen hitzaurre eta guzti biak ere. Aipatu berri dudana, alde batetik, nire ustez oso interesgarria dena, eta Gero etxeak 2004an argitara emandako «Gizakia eta...», ekonomia, politika, zientzia-etika, filosofia, bestea.\nHarrigarria da zientzia arloko zehaztasunetan ohitua den gizon batek nolako garrantzia ematen dion gizakiaren sentimenduei. Gizakia, azken batean, maitagogoa baino ez dela esateraino.\nTrinkoak dira haren pentsamenduak eta laburtzen zailak, bai idatzi dituen liburuetan eta bai aldizkarietan eman dituen artikulu askotan... «Karmel»en, «Jakin»en eta beste batzuetan. Hobe haren liburu eta gainontzeko idatzietara jotzea, horretaz jabetzeko.\nGizon argi, zorrotz eta sentimendu sakoneko osabaren berri eman nahi nuen, aldendu zaigun honetan. Zure maitagogoak betiko iraungo du.


The Fresh Prince of Bel-Air - Wikipedia, entziklopedia askea.\nAndy Borowitz eta Susan Borowitz (en)\nteen sitcom (en) , American television sitcom (en) eta black sitcom (en)\nJeff Melman (en)\n[[Kategoria:Jeff Melman (en) zuzendutako telesailak]]\nWill Smith (Will Smith (en) )\nJames Avery (Philip Banks (en) )\nJanet Hubert (Vivian Banks (en) )\nDaphne Maxwell Reid (en) (Vivian Banks (en) )\nAlfonso Ribeiro (Carlton Banks (en) )\nKaryn Parsons (Hilary Banks (en) )\nTatyana Ali (Ashley Banks (en) )\nJoseph Marcell (en) (Geoffrey Butler (en) )\n[[Kategoria:Daphne Maxwell Reid (en) antzeztutako telesailak]]\n[[Kategoria:Joseph Marcell (en) antzeztutako telesailak]]\nQuincy Jones III (en)\n1990eko irailaren 10a\n1996ko maiatzaren 20a\nThe Fresh Prince of Bel-Air (euskaraz Bel-Airreko Printzea, literalki Bel-Airreko Printze Lotsagabea) NBC kateak ekoiztutako eta 1990 eta 1996 artean emandako komedia estatubatuar bat izan zen. Protagonista Will Smith zuen, bere amak Los Angeleseko Bel-Air auzoko senide aberats batzuekin bizitzera bidaltzen duen Filadelfiako mutil bat. 148 atal egin ziren 6 denboralditan. Gaur egun Nick at Niten, Antena.neoxen, TBSn eta Disneyn ematen da.\nArtikulu nagusia: The Fresh Prince of Bel-Airreko pertsonaiak\nWill Smith (Will Smith)(1968ko irailak 25)\nProtagonista nagusia da. Mutil bizi eta xalo bat bezala interpretatzen du, gainontzeko familia ez bezala. Pailazo bat izaten gozatzen duen mutil arduragabe bat da, berak telesaileko lehen atalean dioen bezala. Etxeko eta kaleko saltsa-maltsa guztietan sartuta dago. Malcolm Xen zalea da, bere idolotzat hartzen duena. Oso neskazalea ere bada, eta nahiko arrakasta du neskekin, eta ondorioz, batzuetan, Carltonek inbidia dio. Behin baino gehiagotan sartuko da nahaspiletan bere neskazaletasunaren ondorioz (Willek Malcolm Xen irudikapen bat dirudi, arazoak bera bezala modu aktiboan konpontzeko bere joera dela eta).\nPhilip Banks (James Avery)(1948ko azaroak 27)\n"Phil osaba" bezala ezagutzen da. Familia burua da, oso serioa eta Willi gertatzen den guztiaren errua botatzeko gai. Epailea da, eta bere lanerako dedikazio handia erakusten du. Beti haserretzen da Willekin. Haserretzeaz gain, kosta egiten zaio onartzea bere alaba Ashleyri mutilak gustatzen hasten ari zaizkiola. Gizon garai, lodi eta burusoila da (Willek bere osabataz trufatzeko probesten duena). Bere emazte Vivianetaz oso maitemindua dago.\nVivian, edo "Viv izeba" (hala deitzen du Willek) Hillary, Carlton eta Ashleyren ama da. Etxean ordena jartzen duen ama zentzuduna da. Batzuetan haserretu ere egiten da, baita etxeko gazteen eztabaidetan sartu ere.\nCarlton Banks (Alfonso Ribeiro)(1971ko irailak 21)\nCarlton Willen erabat aurkakoa da, bai janzkeran baita izaeran ere. Bere gehiegizko seriotasun eta zuzentasunaren ondorioz, Willen txantxa eta burlen biktima da, batzuetan Will bezain pailazoa ere izaten den arren. Tom Jonesen zale porrokatua da eta intimitate apur bat duenean bere dantza bereziak eginez frogatzen du. Ume mizkinaren ohiko estereotipoa irudikatzen du. Nahas-mahasetan sartzea gogoko du bere itxurazko seriotasuna gora-behera, errua beti Willi botatzen dion arren. Batez ere, Will sekula izan ez duen anaitzat hartzen du, onartzea kostatzen zaion arren. Ez luke familiaren herentzia Willekin beste inorekin konpartitzerik nahi.\nErosle konpultsiboa, beti bere buruari begira, bere itxurari eta besteek berataz esango dutenari. Bere itxurarekin obsesionatua dago eta inporta zaion bakarra bere kontu korrontea beteta izatea da. Nagusiena den arren, oraindik ere bere gurasoen kontura bizitzen jarraitzen du. Ume izaera izateagatik eta mizkina izateagatik bereizten da, eta, neska denez, bere aitaz probesten da dirua lortzeko.\nAshley Banks (Tatyana Marisol Ali\nHillary eta Carltonen ahizpa/arreba txikia da. Telesaila hasterakoan haur bat zen, baina telesailaren amaiera aldera mutilengatik interesatzen hasten da, bere papera bereizten duena.\nNickey Banks (Ross Bagley)\nNicky Banks (izen osoa Nicholas Michael Shawn Nathan Wanya Banks). Philip eta Vivian Banksen azken semea, Hillary, Carlton eta Ashleyren neba/anai txikia eta Willen lehengusua. Haur jaio berri bat bezala hasi zen eta telesaila haur espontaneo eta argi bat bezala amaitu zuen. Bere izena Boyz II Men taldeari eginiko omenaldi bat da.\nGeoffrey etxe zaindari sarkastiko bat da, edozerentzat erantzunak dituena. Ingeles hezi bat da, oso izaera seriokoa. Bere sarkasmoa familiaren "esplotazioa"n oinarritzen den arren, ez da familiagandik banatzeko gai, atal batean Willek eta Carltonek loteria irabazi zuela sinestarazi ziotela kontutan hartu gabe, honi, sufritzen zuen esplotazioagatik etxetik zihoala erantzun ziolarik. Euforia zela eta, etxean topatu zuen guztia hautsi zuen eta familiako kide guztiak lotsagarri utzi zituen. Guztia txantxa bat zela jakindakoan ez zuen Banks familia zerbitzatzera itzuli nahi izan lotsagarri geratu zela jakinda, baina laster itzuli zen.\nWillen lagun banaezina da. Los Angelesen ezagutu zuten elkar, gaueko klub batean (bigarren atalean dioen bezala). Aberatsen etxe batean bizi behar zuela jakinda elkartu zen Willekin. Beti eguzkitako betaurrekoekin, noiz behinka agertzen da telesailean. Hillaryz maiteminduta dago, honek kasurik ere egiten ez dion arren. Etxean sartzen den ia guztietan, Philipek lorategira jaurtitzen du, bere gehiegizko zintzotasuna eta bere kaleko izaeraren ondorioz hanka sartzen trebea baita. Jazzy Jeffetan oinarritua eta beronek interpretatua dago, benetako Will Smithek bere abeslari karrera hasi zuen raplaria. Beharbada hori da ustez pertsonaia ezaguna izatearen ondorioz publikoak beti txaloka hartu izanaren azalpena (beste pertsonaien kasuan ez bezala).\nWilliam "Will" Smith Los Angeleseko Bel-Air auzoko bere osaba-izeba aberatsekin bizitzaren alde txarretik ez joateko bizitzera doan Filadelfiako mutil bat da.\nHan bere osaba Philip Banks (James Avery), bere izeba Vivian Banks (Janet Hubert-Whitten/Daphne Maxwell Raid), bere lau lehengusu-lehengusinak (Hillary, (Karyn Parsons), Carlton (Alfonso Ribeiro), Ashley (Tatyana Ali) eta Nicky (Ross Bagley)) eta Geoffrey (Joseph Marcell) etxezainarekin biziko da.\nThe Fresh Prince of Bel-Air telesailaren IMDBko fitxa irakurgai (Ingelesez)\nThe Fresh Prince of Bel-Air telesailaren Epguides.com webguneko fitxa irakurgai (Ingelesez)\nThe Fresh Prince of Bel-Air telesailaren Tv.com webguneko fitxa irakurgai (Ingelesez)\nWill Smithek antzeztutako telesailak\nJames Averyk antzeztutako telesailak\nJanet Hubertek antzeztutako telesailak\nAlfonso Ribeirok antzeztutako telesailak\nKaryn Parsonsek antzeztutako telesailak\nTatyana Alik antzeztutako telesailak\nRoss Bagleyk antzeztutako telesailak\nQuincy Jonesek ekoitzitako telesailak\nOrriaren azken aldaketa: 30 iraila 2021, 21:53.


Euskerabili: ERREGE TXIKIA\nDen-dena aldatzen da etxean ume bat jaiotzen denean, batez ere, lehenengoa denean. Bikotea hirukote bihurtzen da eta, lehen, bien artean konpartitzen zena hirugarren batekin konpartitu behar orain. Etxeko errege berria dugu eta morroi guztiok ohore egin behar diogu.\nDenok bizitzako gauzak direla jakin arren, ezin dira unean uneko zeloak eta inbidiak saihestu. Baina, denborak sendatzen du dena eta urte batzuk pasa ondoren, laugarren bat etorri ezean, gauzak bere onera etorriko dira eta oreka berreskuratuko dugu.\nZER DERITZOZUE EGOERARI?\nBizarra kenduren makinatxo baten usaia identifikatu duen anuntzio bat da leuntasunarekin nola umetxoaren azala utzi duen.Gero,emakumeekin laztana ekarri du eta umetxoeen inbidia piztu duzu.Miren karmele 1ºA\nIragarki hau oso barregarria da. Amak ez dio kasurik egiten bere senarrari, bere larrua ez zaio gustatzen eta. Hala ere, senarra egunkaria irakurtzen ari den bitartean ikusi du soluzioa. Ama beti dago bere semearekin eta muxu asko ematen dio berari.\nAzkenean, makinari esker senarra eta ama oso ondo daude, baina semeak ez du pentsatzen berdin.\nNiri asko gustatzen zait iragarki hau.\nEgia da, Gaur egunean amak haurrei kasu asko egiten ditu. Normala da, aitak zeloak dauzkate. Baina makina honekin zeloak bukatuko dute.\nEgia da. Gauzak aldatzen dira, ume bat izatean eta hasieran dena aldapaz gora jartzen zaigu. Aitak ez daki normalean nola lagundu, ama sentikorrago izan ohi da, eta haurrari ez diogu ulertzen, dena berria delako.\nHalere, gogoarekin eta intentzio onarekin erraz lortzen da egoera kontrolatzen. Horretarako, argi izan behar dugu hau, umea garrantzitsuena da, eta berarengan pentsatu behar dugu lehen. Afariak galduko ditugu, farrak noski, eta gure ohiturak moldatuko ditugu berarekin egoteko. Ez da tortura izan behar, baina konturatu behar dugu egiten dugunak hirugarrengan daukala ondorioa, bestela hobe seme-alabarik ez izatea.\nNire ustez, pena merezi du, txikitxoek pozteko une gehiago ematen dizkigute, momentu txarrak baino.\n3.maila Gurutzeta *T* dijo...\nUme txiki bat heltzen denean geure etxeetara, guztiz aldatzen du bizitza,baina aldaketa hauek onerako dira; mundu berri bat ezagutzen da, gauza berriak egiten dira eta. Hala ere gurasoak ezingo dira lehen bezala parrandan joatea edo nahi duten lekuerata oporrean joatea ...\nBaina nire ustez ume batek erakusten digun irribarrea, alde txar guztiak kentzen ditu ezta?\nArgi dago ume bat etxe batera heltzen denean, besteok bigarren plano batera pasatzen garela. Iragarki honetan gertatzen dena gehiegizkoa da eta adindunok ez daukagu zelorik ume bateagatik lekuz aldatuta sentitzen dugun arren. Diferentea dela umeei gertatzen zaiena uste dut. Etxean erregeak bezalakoak dira eta beste ume bat agertzen denean ezin dute jaso. Baina, beti bezala, gure errua da gehiegi mainatutzen diegulako\nEgia esan, ezin dut egoera imajinatu. Amaren sena ez daukadanez gero,beharbada ume bat izango banu dena alderantziz gertatuko litzateke. Hau da, nire bikotekidea egun osoa seme-alabarekin pasatu nahi izango luke eta etxetik kanpo joateko irrikatzen egongo nintzateke.Batzuetan, sena eta generoa ez dira batera joaten baina aitzakia ona da barre egiteko iragarkiarekin.\nGizonak normalean bizarra egiten du, baina ez beti , ondotzen zaio , emakumea umerekin egoten da , eta gizonak makina berria ikusi dut , eta gero ondo bizarra egin du eta emakumea gizonarekin egoten da , umeri ez zaio gustatzen eta umeak aitarekin borroka egin dio.\nMiguel S. 1ºA Maila.\nIragarki hau oso dibertigarria da, baina pentsatzen badugu nahiko zentzumena dauka. Normalean, bikoteak umea daukanean bere errealitatea aldatzen da. Hori, denok dakigu, baina ez dugu bikotea jarraitzen dela ahaztu behar. Azkenean, seme-alabak etxetik joaten dira eta gurasoak elkar geratzen dira. Horrexegatik, bikotea zaindu bahar da eta ez dugu gure bikotea eta gure pertsona ahaztu behar, hau da, geure buruagatik aisialdia atera behar dugu gauzak bakoitza eta bikotan egiteko.\nIragarki barregarria!baina arrazoia du eta normala da. Pertsona berri bat etxean daukagunean gauza guztiak aldatzen dira eta moldatu behar diogu egoera berriari, ez da gauza bera bi izatea edo hiru. Gainera umetxoak beharra asko dauzkate eta dembora luzea eman behar diogu. Dena den denboraz saiatu behar da bikoterako lekua mantentzea.\nUme bat jaiotzen denean bizitza aldatzen da. Ez da txarragoa baizik eta desberdina, batez ere gure aisialdia berriro nola gozatu ikasi behar dugulako.\nArgi daukagu bikote-bizitza ez dela erraza eta hirukote bihurtzean, bikoteak denbora behar du dena ondo muldatu arte. Dena den, ume bat izateak merezi du, dudarik barik.\nemakumei denbora asko pasatu umeei ez dauka bizarra, baina gizon kendu bizarra eta emakumea denbora asko pasatu gizonei umee bateko aurpegi dauka.\nNire ustez ume bat hegalak mozten dizkizu, ez dut esaten txarra denik baina ama eta aitaren adinaren arabera, normalean, ez da notizia hoberena izaten. Lehenik eta behin bizitza bizi behar duzu eta gero zure burua kokatuta duzunean familia izan, bestela, zure bizitzako gauza politena, ama izatea, zure bizitzako amesgaiztoa bihurtuko da.\nMireya ( Gurutzeta )\nUme txikia jaiotzen denean, bikotearentzat egoera berri bat da. Beren bizimodu guztiz aldatzen da. Poz-pozik izaten dira baina oraindik ez dakite zenbat aldaketak egin behar duten. Bikotearen bizitza umearen bizitza bihurtzen da. Bateko jateko, besteko lo egiteko ordutegiak moldatu behar dituzte.Ateburuetan ezin dira beranduegia ohetik altxatu. Bestalde ume bat jaiotzeak gauza onak ere dakartza. Nire ustez umerik edukitzeak bikotea lotzen du. Beste ikuspuntu batetik ikusten da bizitza, haurren ikuspuntutik. Haiekin egoteak gurasoen bizitza pozaren pozez betetzen du.\nJakina, ume bat etxean gauzak aldatzen dituela. Oso garrantzitzua da prest egotea, gurasoak oso argi eduki behar dute, aldaketak egongo direla, eta aldaketa hauei moldatzen saiatu ahal bezain ondo.\nNire ustez, ume bat edukitzea arduratasun handia izaten ote da, eta bizitza aldatzeko gogoak izan behar ditugu. Seme bat eduki eta gero, bikote arteko harremanak ere aldatzen dira, batzutan aldaketa hauek,onerako izaten dira baina gehienetan arazoak sortzen dituzte.\nSeme bat edukitzea aldaketak aparte, gauzak onak ere izaten ditu, baina ulertu behar dugu betirako dela eta gure bizitza aldatu dela.\nIragarki hau egi handi bat da. Umetxo bat etxera heltzen denean gauzek asko aldatzen dute. Normalean amak gehien bolkatzen gara eta haiek (aitek) ez dutela ondo egiten pentsatzen dugu. Nahiz eta hori gezurra izan, oraindik amek gauza gehiago egiten dute. Gainera, aitak zeloak dauzka, baian aita amarekin egoten bada, umeak ere bai. Orduan ez dakit nork daukan zelo gehien, aitak edo umeak.\nZure bizitzaren egoera askoz aldatzen dela egia da. Bien artean aurre eman behar zaie egoera berriari, hau dela eta azkenean primeran moldatzen dira. Oso erraza da hau esatea baina, arazoa da bizitzea. Nik,oraindik, ez daukat seme-alabarik, baina, adibidez, nire goiko auzokideen alabatxoak hamalau hilabete eman du negarrez eta haien egoera hasieran penagarria zen. Azkenean, poliki-poliki lortzen zuten egoera ona mantentzea, hots, nahiz eta izugarrizko aldaketa izan, dena konpontzen da.\nIragarkian agertzen dena da beste kontu bat da,baina, tamalez,nolabait egia da.\nHaurdun nengoenean jendeak esaten zidan nire bizitza aldatuko zela. Nik ez nuen jaramorik egiten gezurra zela pentsatzen nuelako.\nJende guztiari gertatzen zaion bezala, nire bizitza guztiz aldatu zen nire semea jaio zenean.\nTopikoz aparte niretzat inportanteena beste gauza bat da: jaioarekin batera izugarrizko lotura sortu zen elkarren artean.\nUrteak pasa ahala nire bizitza berreskuratzen dut, baina lotura hori inoiz ez da desagertuko eta gure esku dago jakitea nola erabili.\nUme txiki bat edukitzea bizitzaren erabaki garrantzitsuena da eta batzuetan bikoteentzat proba gogorregia da. Nahiz eta harremana sendotuta egon; bikoteek erabaki hau hartu baino lehenago bi aldiz pentsatu behar dute.\nAzken finean, pertsona berri bat agertzen da gure bizitzetan eta guztiz aldatuko dira. Baina aldaketa honek pozgarriak ekarriko dizkigu, baldin eta kide bakoitzak badaki familian duen lekua zein den.


Koreografia berriak eskainiko ditu Itsasi taldeak Azpeitiko emanaldian — dantzan.eus\nHemen zaude: Hasiera › Hemeroteka › Koreografia berriak eskainiko ditu Itsasi taldeak Azpeitiko emanaldian\nKoreografia berriak eskainiko ditu Itsasi taldeak Azpeitiko emanaldian\nGuztira 40 lagunek hartuko dute parte ekitaldian, 30 dantzari eta hamar musikarik. Hiru zatitan banatu dute saioa: lan munduko eta gudako dantzak, erronka girokoak eta, azkenik, festa girokoak.\n20.00etatik aurrera herriko plazan ikuskizun berria aurkeztuko dute Itsasikoek. Hiru zatitan banatu duten emanaldi honekin, lan munduko eta gudako dantzak, erronka girokoak eta, azkenik, festa giroko koreografiak uztartzen saiatuko dira.\nAmaia Aranaga Itsasiko kideak azaldu duenez, berrikuntza gehien bat erdiko zatian izango da, hau da, erronkako zatian: "Bi talde egongo dira, bata bestearen aurka; norgehiagoka bat izango da eta Itsasik ez du horrelako espektakulorik inoiz sartu bere emanaldietan. Dantzak eta pausuak betikoak izango dira, baina beste era batean moldatuta. Bestalde, musika eta arropari dagokionez ere ezberdintasunak izango dira". Erritmoa mantenduz, doinu berriak sartuko dituzte.\nBestalde, lan munduko eta festa giroko dantzak taularatuko dituztela ere azaldu zuten, Euskal Herria beste begi batzuekin agertzeko helburuarekin. "Euskal dantza gehienak lan mundua eta festa giroan oinarrituta daude eta, nik uste dut, azpeitiarrak bi giro hauetan behintzat oso ondo moldatzen direla", esan zuen Aranagak.\njendea gogotsu Moldaketa berri hauek zerbait berria eskaintzeko asmoarekin prestatu dituzte. Betiko erritmo eta pausoak errespetatu dituztela diote, baina bestelako ukitu bat emanez: "Zerbait ezberdina egiteko gogoa genuen, betikotik ateratzeko gogoa eta hainbat proposamen egon ziren. Azkenean oso emanaldi polita irtengo da. Hala ere, hau zati bat besterik ez da izango. Beste bi zatiak betikoak izango dira", azaldu du dantzariak.


Ortzi Idoate — xilaba-2014\n1977ko urtarrilaren 3an sortua Baionan. Sasi bertsularia Txatok bertsu-eskola muntatu behar ginuela erran zuen arte. Ordutik Aitor Sarasuaren erakaspen baliagarriei esker ene burua bertsularitzat izan eta Nafarroa eta Iparraldeko xapelketan parte hartzea erabaki nuen 1998an (uste dut). Zainen aldetik gaizki pasa nuela eta, taula bertsularitza utzi eta sasi bertsularitzara itzultzea erabaki nuen. Urte anitz pasa ziren berriz ere astero Larraldean biltzen hasi nintzen arte eta hortik XILABAn nere burua aurkeztea erabaki nuen, berriz ere taula bertsulari bilakatuz. Aurtem nere bigarren XILABA izanen dut.\nOrtzi Murua, Ortzi Idoate 8ko nagusia\nOrtzi Murua eta Ortzi Idoate. Biak lantoki berean ari zinezten lanean, badu astebete langabezian zireztela. Ortzi Murua geroztik arrangurak jana bizi zira. Ortzi Idoate, aldiz, uros senditzen zira egoera berrian.\nEneritz Zabaleta, Ortzi Idoate 8ko txikia\nEneritz eta Ortzi bikotea zizte. Lehen aldikoz gomitatu duzue Ortziren familia etxera afaltzera. Azken mementoan ezeztatzeko deitu dute, errugbi partida inportante bat badelako telebistan.\nOrtzi Idoate Puntuari erantzunak\nIxiltasuna zure / laguna ote da?\nBakardadean ari / al zira kantari?\nOrtzi Idoate, Patxi Iriart Kartzela\nBikotea zirezte Ortzi eta Patxi. Ortzi presondegian zira. Elgarrekin haur baten ukaitea usu aipatu duzue. Zuk Ortzi, orain ukan nahi zinuke, zuk Patxi, aldiz, zalantzak dituzu.\nOrtzi Idoate, Odei Barroso 8ko nagusia\nOrtzi, aspaldian ikusi gabeko Odei gaztaroko amodioa, topatu duzu karrikan. Trago bat hartzera gomitatu zaitu, orain ostatuan zirezte, buruz buru jarririk.\nXumai Murua, Ortzi Idoate 8ko txikia\nXumai igeriketa irakaslea zira. Kurtsoen hartzera hurbildu zaizu Ortzi , igerika ikasteko sekulako gogoa duen 80 urteko aitatxia.\nXan Alkhat, Ortzi Idoate 10eko txikia\nOrtzi eta Xan anaiak zirezte. Ortzi Kalifornian bizi zira azken 50 urteetan. Zuen anaiaren ehorzketa kari, Euskal Herrira jin zira aspaldiko partez. Sortetxearekin zer egin erabaki behar duzue. Xan zuk saldu nahi duzu,\nOrtzi Idoate Kartzela\nBi puntuei erantzun:\nLiburu bat idazten / hasiko bazina?\nBizitza sartzen al da / liburu batean?\nAldaketa hori egin duzunetik, jende gehiago hurbiltzen zaizu.\nEskura itzazu saioetako sarrerak\nEskura itzazu xapelketako diseinuan oinarritutako arropak


Newcastle West - Wikipedia, entziklopedia askea.\nNewcastle West (irlanderaz an Caisleán Nua Thiar) Irlandako Limerickeko konderrian dagoen hiria da, Limericken metropoli eremutik kanpora dagoen handiena. 5.098 biztanle ditu (2006) gehienak herrigunean.\nArra iaiak zeharkatzen du herria Deel ibaiarekin bat egin aurretik. Katilu itxurako haran baten erdian dago, garai batean wild boar (basurde) izenaz ezagutzen zena, animalia hauek ugariak baitziren bertan.\nTenpluko ordenak gaztelua eraiki zuen 1184ean eta inguruan herria eratuz joan zen. Garai hartan Castle-Roe izena zuen, gazteluak bezala. Kondairak dio herritarrek hil zituztela tenplarioak. Newcastle 1302an harpilatua izan zen eta 1315ean suntsitua. XV mendekoa da gaur egun dagoen gaztelu berriztua.\nDesmond gaztelua: XV mendeko gaztelua.\nSortzez garbiaren eliza: 1828an eraikia.\nMichael Hartnett (1941-1999), poeta\nMultimedia: Newcastle West\nAzken aldaketa 17 abendua 2019(e)an, 10:05(e)tan


Martxoak 6: Kiri Te Kanawa | eleizaldemusika\nMartxoak 6: Kiri Te Kanawa\nKiri Te Kanawa, soprano hedadurako opera abeslaria, Zelanda Barrian jaio zan 1944ko martxoaren 6an.\nMozart eta Strauss-en obren interpretatzaile adierazgarrienetarikoa da, baita Verdi, Haendel eta musika frantsesan ere.\n80. hamarkadan ospe handia lortu eban, bere ahots eder eta itxura dotoreagaitik.\n1981.ean, Galeseko printzearen ezkontzan, Haendel-en “Let the Bright Seraphim” aria abestu eban, 600 miloi ikus-entzuleren aurrean, gutxi gorabehera.\nHasiera batean mezzo-soprano moduan hasi ebazan ikasketak, baina geroago soprano bezala aritu zan.\n2004ean opera abestea utzi eban, noizbehinka ekitaldiren bat eskeiniaz.\nBere herrialdeko abeslari gazteak sustatzeko, bere izena daroan erakundea sortu dau.\nPosted by biotzf on 2013/03/06 in Efemeride musikalak, SARRERAK.


G-6 Lan mahaia altzairu herdoilgaitzezko gaina eta oinarria G-6 Neurria: L1500 * W700 * H800mm Ezaugarri nagusia: 1. altzairu herdoilgaitzezko gainazal eta oinarria duen altzairu herdoilgaitzezko epoxi estaldura; 2. hiru tiradera heldulekuarekin, bi armairu sarrailarekin\nG-19 2 ateko armairua altzairu herdoilgaitzezko oinarri duen armairua G-19 Neurria: L960 * W400 * H1750mm ezaugarri nagusia: 1. altzairu herdoilgaitzezko oinarria duen altzairu herdoilgaitzezko epoxi estalitako eraikuntza; 2. beirazko bi ate itxi, bost apal erregulagarriak dituena\nG-9 altzairu herdoilgaitzezko armairua, I mota G-9 Tamaina: L960 * W400 * H1750mm ezaugarri nagusia: 1. altzairu herdoilgaitzezko eraikuntza; 2. Beheko sekzioa itxita dauden beirazko bi ate ditu, 3 apal erregulagarriak dituena; 3. Beheko sekzioa blokeatzeko biltegi handi batekin\nOheko armairua D-13\nD-13 ohe fenolikoko armairua D-13 Neurria: 480 * 470 * 780mm Ezaugarri nagusiak: 1. Ingeniaritza material fenolikoa 2. Elikagailu taula bat, tiradera bat, ate txiki bat. 3. Gurpilekin, balaz bana.\nOheko armairua D-14\nD-14 ohe fenolikoko armairua D-14 Neurria: 480 * 470 * 780mm Ezaugarri nagusiak: 1. Ingeniaritza material fenolikoa 2. Janari taula, tiradera bat, ate txiki bat.\nABS eta altzairuzko armairua (errotuladunekin)\nOherako armairua altzairu herdoilgaitzezko goialdea eta oinarria duena


Gertaera ta jazopen oneik adierazo ondoren, len aitatu dodan Sal Terrae'k auxe diño: Edozein errik bere izkuntza galdu ezkero, bere sineste ta oiturak be errez aldatu ta galtzen ditu; izkuntzari sendoroago eutsi ta bere asabakandiko sineste ta ekanduai be luzaroago eutsiten dautse; baña ori egia ba-da; edozein errik bere izkuntzari sendoroago eutsi ta asabakandiko siñeskintza ta oiturai be zallago, gogorrago, Iuzaroago eutsiten ba-dautse, Euskalerrian euskereari eutsitea, gure erri onek asabakandik daukazan siñeste ta ekandu onai eutsitea dala autorrtu bearr dogu: euskerearen alde lan egitea, gure siñeskintza ta oitura garbien alde lan egitea dala bere senean dagoan gizonek ezin ukatu daike.\nEuskerea zeatz, osoro galdu daben errietara begiratu ezkero, galtze au siñeste ta ekanduentzat kaltegarri izan dala berez gauza argia da-ta, iñok esan bearrik ez daukazue; toki orreitan ekanduak be asko aldatu dirala; euskereak dirauan alderdian baño latz, garratz, mergatz eta biurriagoak dirala ta griña dongeak indarr geyago daukela geure begiz dakusgu.\nAu egi garbia dan arren, gure arrteko batzuk ez dakuse edo beintzat, ez dabe autorrtu nai; baña begietan lausoa daukagulako-edo, guk ez dakusgun ori, gure sinestearen arerioak argiro dakuse.\nEuren asmo dongeetan gu baño zoli ta bizkorragoak diran munduzale ta siñestearen etsai oneik, bat kendu barik, euskerearen arerioak izaten dira ta al daben guztian, euskereari euren gorrotoa erakutsita gudu gogorra egiten dautse.\nArako Combes, kristiñau izenaren arerio zital eta amurratuak 1903 garren urtean, Franzia`ko agintzari zala, Euskalerriko eleizetan itzaldiak euskeraz egitea debekau, eragotzi ta galerazo egin eban eta ori zala-ta, bere lagun eta aiskideak, oro gure siñestearen etsayak, txalo andiak jo eutsoezan.


Pamielak Joxemiel Bidadorren artikuluen bilduma bat argitaratu du — dantzan.eus\nHemen zaude: Hasiera › Hemeroteka › Pamielak Joxemiel Bidadorren artikuluen bilduma bat argitaratu du\nPamielak Joxemiel Bidadorren artikuluen bilduma bat argitaratu du\nJoxemiel Bidador, idazle, ikerlari, euskal filologo eta Euskalerria Irratiko kolaboratzaile izandakoa, Nafarroako historia eta etnografiaren ezagutzaile handia zen. Hainbat urtez Egunkaria-ren Nafarkarian kolaboratzen aritu zen, eta 400 artikulu inguru argitaratu zituen, Nafarroako kultura herrikoia zabaltzeko.\nGeroago, 1999an, lagun ez euskaldunengandik jasotzen zituen eskaera ugariak zirela eta, Diario de Noticias egunkarian ere idazten hasi zen. Nabarrikadas. Historia y folclore de Navarra liburu hau egunkari horretan argitaratutako testuen bilduma bat da.\nJoxemiel Bidador, liburu bat eskutan. (Pamiela)\nBidadorrek berak egin zuen artikulu horien bilduma, eta bertan oinarritu dira liburua osatzeko, eta egileari omenaldia egiteko, bere heriotzatik hamar urte bete direnean. Lana bi multzotan banatuta dago; lehenengoak Cincuenta viejas Historias de Navarra du izenburu, eta bigarrenak, Treinta temas de folclore y creencias populares. Berak maite zituen gaiak jorratzen zituen: euskara, literatura, folklorea, dantza, inauteriak… alegia, Nafarroako hamaika istorio eta bitxikeria.\nHitzaurrea Mikel Larramendik idatzi du, bere garaian Diario de Noticias egunkariko editorea zenak, eta azpimarratu du artikuluak bere testuinguruan ulertu behar direla, eta neurri handi batean Erriberarekin eta Tuterarekin zerikusia dutela, Bidador garai hartan han bizi baitzen. Dena den, duela 20 urte idatzitako testuak dira, baina ez dute gaurkotasuna galdu, eta beste hondar ale bat gehiago dira, Bidador eta bere lana hobeto ezagutzeko.


Pandemiaren urtea izan arren, Eneko Goiak ez du agortuko gizarte-ekintzako 2020ko aurrekontua\nInbertsio sozialetan hiru milioi geratu dira erabili gabe, aurreikusitakoaren %89\n| 2020-12-03 13:08:00\nAzaroaren 25ean egin zen Gizarte Ekintzako Kontseiluan, Aitziber San Román zinegotzi ordezkariak, 2020ko aurrekontuaren likidazioari buruzko azalpenean, iragarri zuen aurreikusitako 3 milioi euro gastatu gabe bukatuko zela urtea. Departamentuaren 2020rako aurrekontua 33.832.856,81 eurokoa zen, baina urte amaieran aurreikusitako likidazioa 30.861.886,26 eurokoa izango da ( - % 10 inguru).\nHau da, nahiz eta Covid 19ren ondorio sozio-ekonomikoen eraginez diru-laguntzen eskaerak %33 igo diren Donostian, eta nahiz eta Udalak, konfinamendu garaian (martxotik maiatzera), ezohiko baliabideak jarri behar izan dituen kalean bizi diren pertsonentzat, 3.000.000 euro aurreztu dira Gizarte Zerbitzuen aurrekontuan. Erabili gabe geldituko diren partida nagusiak Departamentuaren inbertsioei dagozkie (aurreikusitakoaren %11 baino ez da erabili).\nEH Bildurentzat, eta badakigu Gizarte Ekintzako Kontseiluan parte hartzen duten elkarte askorentzat ere, onartezina da pandemiaren urtean gizarte-aurrekontuetan zegoen guztia ez gastatu izana, are gehiago, ez dugu ulertzen nola ez den gastatu zegoena baino gehiago, beharrak nabarmenak direlako.\nEneko Goiaren Gobernuak aurrekontu-orekari eustea du ardatz, eta erabaki du aurrekontua ez handitzea halako krisi bati aurre egiteko. Hala ere, gaurko aurrekontu-oreka etorkizuneko gizarte-desoreka izango da, desorekak egunetik egunera hazten diren hiri batean, gainera.\nDonostiako EH Bildutik proposamen zehatzak egin ditugu Covid-19ren krisiaren ondoriozko behar sozial berriei aurre egiteko, baina ezetz esan digute, aurrekonturik ez omen zegoelako. Adibidez, gizarte-larrialdietarako laguntzak jasotzeko baldintzak malgutzea proposatu genuen, laguntza horiek beste kolektibo batzuetara iristeko eta laguntza gehiago banatzeko. Eta, beste alde batetik, Covid-19ren osasun neurrien ondorioz kalean geratu diren hamarnaka etxeko langilerentzako laguntza bat irekitzea proposatu genuen, Errenterian egin duten bezala. Hala ere, ezetz esan ziguten, baina orain badakigu ez dela aurrekontu faltagatik izan, erabaki politiko eta ideologikoengatik baizik.\nIzan ere, pandemia garaian inoiz baino garrantzitsuagoa da dauden errekurtso urriak behar gehien dauden tokietan inbertitzea. Baina Eneko Goiaren Gobernuak bere aurpegirik neoliberalena erakutsi du, proiektu batzuk blindatuz eta beste batzuk baztertuz, irizpide ideologiko hutsen arabera. Eta aste honetan bertan pandemiagatik blokeatu ziren 14 milioi desblokeatuko direla iragarri duenean ere, Eneko Goiak arlo soziala baztertzea erabaki du, berriz ere.\nAlde horretatik, EH Bilduren galdera batzuk erregistratu ditu Udal Gobernuak herritarrei azaltzeko, datorren asteazkeneko udal batzordeetan zergatik murriztu dituen pandemiaren ondorioz sortutako behar sozialei aurre egiteko baliabideak. Desorekak gero eta handiagoak dituen hiri batean, langabezia gehien hazi den euskal hiriburuan, eta auzoen arteko errenta-desberdintasunak gero eta handiagoak direnean, inbertsio sozialak biderkatu egin behar ziren, baina, hala ere, Eneko Goiak murriztu egin ditu.


Aurrerakoia eta atzerakoia – Gizapedia\nPertsona eta horien ideia, iritzi eta pentsamoldeari buruz, aurrerakoia gizarte aldaketen, aurrerabidearen eta progresismoaren aldekoa dena da. Termino lausoa izan arren, orokorrean eskubide zibilen, aberastasunaren banaketaren, zerbitzu publiko unibertsalen eta berrikuntzaren aldekoa da, antzinako ideia eta tradizioaren gainetik.\nAtzerakoia beste muturreko kontzeptua da: gizarte aldaketen eta aurrerabidearen aurkako pertsona edo ideologia da, eta tradizioa, antzinako balioak eta pribilegioak defendatzen dituena. Zentzu gaitzesgarrian erabiltzen da, eztabdaia politiko eta sozialetan ideia ustez aurrerakoi edo progresisten aurkakoa dagoena gutxiesteko. Atzerakoi terminoaren sinonimoa erreakzionarioa da.\nBeste hizkuntzetan: gaztelaniaz, progresista y reaccionario (carca).


Egunkaria aurrera » Elkartasun olde zabala\nElkartasun olde zabala\nEuskal alderdi politiko eta sindikatu gehienek babestu dute Egunkaria libre! aldarrikapena Bilbon eginiko mobilizazioan. Aho batez salatu dute auzia zentzugabekeria dela, eta epaituen absoluzioa eskatu dute.\n«Gipuzkoako diputatu nagusi bezala etorri naiz, gipuzkoarren parte handi batek uste baitugu bidegabekeria handia izan zela Egunkaria ixtea eta orain epaiketa egitea. Ez dugu uste errudun direnik; aitzitik, jakin badakigu errugabeak direla, eta berehala etxean libre ikustea beste nahirik ez dugu. Hori da gure desioa eta eskaera ere».\nIñigo Urkullu (EAJko EBBko lehendakaria)\n«Auzia zazpi urtez luzatzeak konpondu ezin diren kalteak eragin ditu. EAJ alderdiak argi eta garbi esan du behin baino gehiagotan: dena ez da ETA. Honakoan, esaterako, euskarazko hedabide baten aurka egin zuten. Halakorik ezin da berriz ere gertatu. Adierazpen eta iritzi askatasuna errespetatu egin behar dira, eta auzipetuek libre eta kargurik gabe geratu behar dute. Epaiak hori guztia kontuan hartzea espero dugu. Gustatuko litzaiguke PSE-EE ere hemen egon izana».\nJone Goirizelaia (ezker abertzaleko kidea)\n«Euskaldunon Egunkaria-ko auzipetuei gure elkartasuna adieraztera etorri gara. Demokraziarik ez dago herri honetan, eta horren ondorioz gertaturiko erasoa izan zen Egunkaria-ren itxiera. Hemen bilduriko alderdi eta gizarte eragileei eskatzen diegu herri honetan dagoen gatazkaren konponbiderako pausoak eman ditzaten, sekula ez dadin errepikatu honen moduko bidegabekeriarik. Bien bitartean, behar-beharrezkoak izango dira salaketa manifestazioak eta elkartasun keinuak».\n«Epaiketa honek ez zuen sekula gertatu behar, bertan behera behar zuen hasi aurretik. Eta, beraz, auzipetuei elkartasuna agertu beharrean gaude. Guardia Zibilak bultzaturiko operazioa izan zen, inongo oinarri juridikorik gabea, arrazoi politiko hutsetan oinarritua. Eta hori ezin du inolaz ere onartu ustez demokratikoa den estatu batek. Horregatik eskatzen dugu gutxienez auzipetuak libre geratzea, ikusirik bestelako kalteak konponezinak direla jada».\nPello Urizar (EAko idazkari nagusia)\n«Agerian geratu da euskal gizarteak pentsatzen duena, alegia, Egunkaria auzia erabat politikoa dela. Euskara eta euskal kulturaren aurkako erasoa izan zen Euskaldunon Egunkaria ixtea; halaxe uste du euskal gizartearen gehiengoak. Eskaera argia egiten dugu hortaz: bertan behera gera dadila epaiketa eta kargurik gabe libre utz ditzatela auzipetuak».\nMikel Arana (Ezker Batuko koordinatzailea)\n«Duela zazpi urteko manifestazioan izan ginen Donostian, eta oraingoan ere garrantzitsua iruditu zaigu hemen egotea. Bidegabekeria galanta izan zen Egunkaria ixtea. Mina jada egina dago. Hori argi dago, baina orain auzipetuak absolbitzea beste irtenbiderik ez dago. Barkamena ere eskatu beharko lieke Espainiako Auzitegi Nazionalak, egindakoa oso larria da eta atzera bueltarik ez du. Adierazpen askatasunaren aldeko aldarria egin nahi dugu gaur [atzo] hemen egonda».\nOscar Matute (Alternatiba Eraikitzen-eko bozeramailea)\n«Gizartearen gehiengoak bezala, epaiketa bertan behera uzteko eskatu nahi dugu. Fartsa izan baita hasieratik. Estatuko aparatu eta botere jakin batzuetatik bultzaturiko operazio bati erantzuten dio epaiketak. ‘ETAren aurka denak balio du’ doktrinapean deseroso zaizkien hedabideen aurka egin dute. Eta ez hori bakarrik: euskararen eta euskal kulturaren kontrako eraso zuzena izan zen Egunkaria ixtea. Behin baino gehiagotan esan dut: halako jokabideek Amineatu Haidar gogorarazi eta Espainia Marokoren pareko dela erakusten dute. Hemen egotea justiziaren alde egotea da».\n«Euskal Herriaren aldarria entzun da Bilboko kaleetan. Egunkaria-ren itxiera adierazpen askatasunaren aurkako erasoa baino gehiago izan zen. Eta orain adi egon behar dugu epaiketarekin, Estatua Euskal Herriaren aurka edozer gauza egiteko prest baitago».\n«Elkartasuna adieraztera etorri gara Euskaldunon Egunkaria-ko auzipetuei, baita tankera honetako epaiketatan izan diren pertsona guztiei ere. Salatu nahi dugu euskal herritarrak beharturik gaudela gure lan politiko, sozial eta kulturalari buruzko azalpenak ematera Madrilen. Hain zuzen, lan hori geldiarazi nahi dute halako epaiketak eginda. Eta manifestazioak lan horretan jarraitzeko indarra dira. Lan hori zilegia izateaz gainere, beharrezkoa ere badela erakusten dute gisa honetako mobilizazioek. Jendeari noranzko horretan lanean segitzeko deia egin diogu hemendik».\n«Auzipetuei gure babes eta elkartasun osoa adieraztera etorri gara manifestaziora. Eskuin muturraren eraso bortitza da Euskaldunon Egunkaria-ren aurkakoa, onartezina eta arbuiagarria. Auzipetuak zigortzen badituzte, areago ilunduko da herri honen egoera politikoa. Beraz, ezin da halakorik gertatu. Guardia Zibilak abiarazitako operazioa izan zen, asteon inoizko argien geratu denez. Epaiak gauza bakarra jaso behar du: auzipetuak errugabeak dira».\nUnai Sordo (CCOO Euskadiko idazkari nagusia)\n«Manifestazioan parte hartzea ezinbestekoa iruditu zaigu, informazio eta iritzi askatasuna oinarrizko eskubideak baitira, eta horiek urratu direlakoan gaude. Epaiketan eskubide horiek bermatzea eskatzen dugu, alegia, berme juridiko guztiekin eginiko epaiketa izatea exijitzen dugu. Esanguratsua iruditzen zaigu Fiskaltza Nagusiaren jokabidea. Epaileak ere auzia bertan behera utzi beharko luke; hartara, herri honetako hedabide guztiek izango lukete beren jarduna askatasun eta pluraltasun osoz garatzeko eskubidea».\n« «Euskalgintza osoaren aurkako epaiketa da hau» Hotzetan bero, Bilbon »


Euskara batua. Dena ona? Denona? • ZUZEU\nEUSKARA BATUA, DENA ONA ? DENONA ?\nPasa den astean euskalkiei buruzko, edo hobeto esanda, mendebaldeko euskalkiari buruzko hitzaldi batera bertaratu nintzen.\nHizlariak lagunarteko edo arlo pribatuko jardunetara mugatzen zuen bizkaieraren erabilera; bere ustez, gure euskalkiak ez ditu bizitza modernoko eskakizunak betetzen eta. Berbaldiaren osteko eztabaidan batzuok bizkaieraren arlo guztietarako egokitasuna defendatu genuen, euskara batua beharrezkotzat jo arren.\nMintzalariak orubetzat hartzen du euskara batua, denok ekarpenak egiten dizkiogun lursaila. Baina, nire ustez, euskara batua jada ez da orubea, eraikina baizik, eta eraikitzerakoan bizkaieraren adreiluak erabili bazituzten ere, bakan batzuk izan ziren.\nAgian ausarkeria izango da euskaran aditua ez den batek gauza hauek idaztea, baina nire iritzi eta hautemateak adierazi nahi ditut, beste asmorik gabe.\nXX. mendearen erdian Bizkaiko landa-eremuetako herrietatik euskaldun asko etorri ziren Bilbo ingurura industria lanpostu bila. Nik Algortaren kasua ezagutzen dut. Bertan galduta zegoen euskara. Hori zela eta, etorritako baserritarren betiko hizkuntzak haien artean berba egiteko besterik ez zuen balio eta bertakoekin hitz egitean, bai beren gaztelania kaskarra bai beren ahoskera, iseka egiteko arrazoia ziren askorentzat.\nBaina gero fandangoaren buelta etorri zen. Euskararen aldeko mugimendu handia hasi zen. Algortarrek ikastolara bidali zituzten seme-alabak. Orain, aitita-amamak direnez, ikastolara edo eskolara biloben bila joaten direnean ez dira gauza haiekin euskaraz egiteko. Besteak (herri euskaldunetatik etorritakoak) bai, noski. Baina, zer pasatzen da? Beraien euskara eta beraien biloben euskara ez da berbera eta honelako gauzak entzun behar dute:\n– Aitite, txarto esaten duzu, ez da “deutsut”, “dizut” da.\n– Amama, “elurra” esan behar duzu, ez “edurra” (dirudienez “Edurne” guztiak “Elurne” izango dira).\nEskerrak oraindik aitita-amamak diren eta ez aitona-amonak edo….\nBeraz, lehen gaztelera zeukaten kaskarra. Orain euskara ere bai? Ez da harritzekoa Bizkaiko betiko euskaldun askok “batua” maite ez izatea.\nErabiltzen diren euskara guztiek errespetua merezi dute. Eskualde bakoitzean “geurea” daukagu. Erronkariko euskalkia hil zitzaigun. Babes ditzagun, zain ditzagun eta landu ditzagun bizirik dirautenak.\nEsandakoa esanda, nire ustez, aurrerago aipatu bezala, euskara baturatua beharrezkoa da eta hura gauzatzea ez zela erraza izan ziur nago. Akatsak ateratzea askoz errazagoa, noski. Sekulako lana egin zen, baina beti dago hobetzeko abagunea. Oraindik badaukagu “Batua” eraikina eraberritzeko aukera, bizkaieraren eta, nola ez, beste euskalkien adreiluak ere erabilita.\nBeharbada “Geurea” eta “dena ona” ez da izango, baina GUREA eta DENONA bai.\n3 pentsamendu “Euskara batua. Dena ona? Denona?”-ri buruz\nJosu Lavin 2016-11-18 11:30\nIñigo Bilbao jauna,\nHaguitz interessant iruditu çait çure articulu hau.\nHitzaldi horretan neure emazte Maite eta bioc içan guinen, çure aurrean amiñi bat ezquerretara. Neu ere arguiro minçatu nincen Euskara Batua autoicendatzen den horreçaz.\nPhocic emanen nuque neuc elkarte horretan hitzaldi bat euscal classicoen facsimil eta digitalizationeei buruz cein bait da viciqui interessatzen çaitan gaia.\nBessarcada handi handia Algortatic.\nBittor Hidalgo 2016-11-18 13:54\nNi ere aspaldi nator bat zurea lako kezkez. Baita ere Labayru Fundazioa edo Mendebalde Kultura Alkartea ere, eta nire ustez ere merezi alorra astentzen segitzea…, arrazoi duzulako (nire ustez).\nPeru Dulantz 2016-11-18 14:59\n“– Aitite, txarto esaten duzu, ez da “deutsut”, “dizut” da.\n– Amama, “elurra” esan behar duzu, ez “edurra””\nBaina, haur horiek non ikasi dute hitz egiten, eskolan ala? Txikitatik aiton-amonen moduan hitz egiten ikasiz gero, eskolan hasitakoan konturatuko dira hizkuntzak erregistro eta dialekto desberdinak dituela, bat etxekoa eta beste bat eskolakoa, munduko hizkuntza gehienetan gertatzen den bezala, eta naturaltasun osoz ikasiko dute bien artean salto egiten. Arazoa, nonbait izatekotan, aiton-amon horien segurtasun faltan egongo litzateke, eta hor kokatuko nuke nik beste mezu batzuetan aipatu den alfabetatzearen beharra.


Osagai bereziekin dator Gabonetako kontzertua - Bergara - Goiena.eus\nOsagai bereziekin dator Gabonetako kontzertua\nEneko Azkarate Laspiur 2018-12-21 14:00\nUdal Pilotalekua bete egingo da Bandaren, Orkestraren, Aritzetaren eta Orfeoiaren Gabonetako kontzertuan. Denek batera joko duten The Mission, Aritzetaren Viva la vida (Coldplay) eta Orfeoiaren Theme from new york, new york, Frank Sinatrak ospetsu egin zuena, nabarmenduko dira. Gonzalez Chirlaqueren azkena izango da.\nUrtean behin elkartzen dira agertokian herriko talde sinfoniko koral garrantzitsuenak. Gabonetako kontzertuan. Zapatuan izango da aurten, 20:30ean hasita, eta berezia izango da 39. hau: Alfredo Gonzalez Chirlaque Bandako eta Orkestrako zuzendariarendako azkena izango da. Ohikoa den bezala, sarrera guztiak agortu dira.\nEkainean hartuko du erretiroa Gonzalez Chirlaquek eta bi taldeetako zuzendaritza utziko du. Ordura arte, pixkanaka-pixkanaka, agurtzen joango da: Gabonetakoan, Aratusteetakoan..., Mendekoste jaietakoan behin betikoz agur esan arte.\nGonzalez Chirlaqueren ordezkoa aukeratzeko prozesuan aritu dira azkeneko asteotan eta etorkizuneko bandako zuzendaria izango dena aukeratu dute dagoeneko, baina oraindik ez dute ofizial egin –bandako kideek barruko komunikazio moduan erabilita jakin duten arren–.\nOrain, zuzendari berria Gonzalez Chirlaquerekin batera ariko da sei hilabete hauetan, kargua hartu bitartean. Bandako zuzendariorde izango da. "Nahi izan dugu, lehenbizi, aukera eman bandako kideei. Batzuek aurkeztu dute beren burua eta horien artean egin dugu aukeraketa", dio Gonzalez Chirlaquek. Zuzendari berriak urtarrileko lehen entseguan, hilaren 8an, aurkeztuko du bere taldekideen artean bandarako daukan proiektua.\nBandako zuzendaria aukeratuta, orain, orkestrakoa aukeratuko dute. Orkestrako kideen artean erabakiko dute prozesua nola egin. Litekeena da, bandako zuzendaria bera izatea orkestrako zuzendari ere, gaur egun bezala, pertsona bakarra arduratuz bandaz eta orkestraz.\n1987ko Gabonetako kontzertua\nBandako eta Orkestrako zuzendariak ondo gogoan dauka lehen Gabonetako kontzertua. 1987an izan zen. "Nire lehen kontzertu sinfoniko handia izan zen, banda, orkestra eta koroak batera, nahiz eta orkestrarekin egina nuen emanaldia Gabonetako kontzertuan, orkestra 1985an sortu zen-eta".\nAitak 1987an hartu zuen erretiroa eta gogoan dauka lehen kontzertua bandarekin urte hartako Errege egunean izan zela Irala zine aretoan. "Garai hartan, Bergarako Udal Musika Bandak Gabon sasoian hiru emanaldi eskaintzen zituen: Eguberri egunean, Urteberri egunean eta Errege egunean. Aitari okurritu zitzaion Eguberrietakoa eta Urteberrietakoa kendu eta Gabonetako bakarra egitea eta horrela hasi zen. Urte batzuk geroago Errege egunekoa ere kendu egin zen” dio.\n'The Mission’: berezien artean berezia\nBergarako Musika Banda, Aritzeta Abesbatza, Bergarako Orkestra Sinfonikoa eta Bergarako Orfeoia, aipatutako ordenan, ariko dira agertokian. Eta, amaieran, guztiak batera, Adeste fideles eta Hator-hator ohikoekin batera, Ennio Morriconeren The Mission joko dute –amaiera-amaierarako azken "sorpresatxo" bat gordeta dute–. "Orkestrarendako pieza ezinbestekoa da, Ennio Morriconeren beste batzuk bezala" dio Gonzalez Chirlaquek. Zuzendariak 1991n egin zuen moldaketa, urte hartako Gabonetako kontzerturako eta obra horrek ospea eman dio orkestrari, kanpoan jotzeko aukera eman dielarik.\nBeste taldeek zapatuko emanaldirako aukeratutako errepertorioaren artean honakoak azpimarra daitezke: orkestraren Patrizia, Gonzalez Chirlaquek bere alabarendako egina; Aritzetaren Viva la vida, Coldplay taldearena edota Orfeoiaren Theme from new york, new york, Frank Sinatrak ospetsu egin zuena.


Urdaibai Biosfera Erreserban gazteentzako prestakuntza-beka eskatzeko epea ireki da - Urdaibai\nUrdaibai Biosfera Erreserban gazteentzako prestakuntza-beka eskatzeko epea ireki da\nUrdaibai Biosfera Erreserban praktika-trebakuntza egonaldia egiteko ordainpeko bi bekaren deialdia egin du UNESCO Etxeak, Eusko Jaurlaritzako Natura Ondare eta Klima Aldaketa Zuzendaritzaren laguntzarekin.\nEskaerak egiteko epea apirilaren 4ra arte egongo da irekita. 2022ko maiatzaren 1etik abenduaren 31ra arteko trebakuntza-beka izango da, lanaldi erdikoa, eta Urdaibai Biosfera Erreserbaren Zerbitzuan egingo da.\nUNESCO Etxeak, Eusko Jaurlaritzako Natura Ondare eta Klima Aldaketa Zuzendaritzaren laguntzarekin, aurten ere ordainpeko 2 prestakuntza-beka eskaintzen ditu Urdaibai Biosfera Erreserban praktika-trebakuntza egonaldia egiteko. Bekaren bitartez, ahotsa eman nahi zaie gazteei beren lurraldearen antolakuntzan, eta, aldi berean, biosfera-erreserbak kudeatzeko, garapen jasangarria sustatzeko eta MaB programa nola funtzionatzen duen ezagutzeko trebakuntza eskaini nahi da.\nBekaren bitartez, 8 hilabeteko trebakuntza praktikoa jasoko da, 2022ko maiatzaren 1etik abenduaren 31ra, lanaldi erdian. Urdaibai Biosfera Erreserbaren Zerbitzuan egingo da egonaldia, Ekoetxea Urdaibain (Busturia), eta hilean 500 €-ko soldata gordina jasoko dute bekadunek. Hautatukoek jarduera hauek egin beharko dituzte, besteak beste, egonaldian zehar: bekaren barruan antolatutako jardueretan parte hartu, Urdaibai Biosfera Erreserbaren Zerbitzuan martxan jarritako proiektuetan parte hartu eta bekaren amaierako txostena idatzi.\nInteresa dutenek honako ezaugarri hauek izan beharko dituzte: 18 eta 30 urte arteko adina 8n (bekaren hasiera egunarako beteta, maiatzaren 1a), garapen jasangarriko sektoreetan trebakuntza edo esperientzia (ingurumena, turismoa, azpiegiturak, etab.), euskara eta ingeles maila ona eta motibazioa eta komunikatzeko gaitasuna. Lehentasuna izango dute Urdaibai Biosfera Erreserbarekin lotura duten pertsonek (bizilekuagatik, lanagatik, ikasketengatik, egindako ikerketengatik edo Urdaibaiko elkarte bateko kide izateagatik), baita langabezian daudenek ere.\nHautagaitzak aurkezteko, mezu elektroniko bat bidali beharko zaio UNESCO Etxeako Nekane Viota-ri n.viota@unescoetxea.org helbidera, “Urdaibai beka” izenburuarekin. Mezu horretan, curriculum vitae-a, motibazio-gutuna eta, langabezian egonez gero, hori ziurtatzen duen dokumentazioa bidali beharko dira. Hautagaitzak jasotzeko azken eguna apirilaren 4a izango da, 13: 00etan.\nInformazio gehiago nahi izanez gero, begiratu UNESCO Etxearen webgunean.\nBusturia, 2022ko martxoak 30\n« Urdaibai Biosfera Erreserbako Patronatuak aurrera eramandako azken ekintzak aurkeztu ditu urteko lehenengo osoko bilkuran\nEkoturismoan espezializatutako nazioarteko kazetari talde batek Geoparkea eta Urdaibai bisitatuko ditu »


Adimen urritasuneko pertsonek botoa emateko aukera izan dute\nNaiara eta Iñaki 'oso pozik eta oso emozionatuta' agertu dira botoa eman eta gero. 2019ko hauteskunde orokor hauek bereziak eta neurri batean, historikoak, adimen urritasuna dutenentzat.\nHauteskunde orokorrak. Irudia: EFE\nHistoriko hitza askotan erabili dugu. Agian ‘merkeegi’ askotan, zerbaitek edo norbaitek duen garrantzia adierazteko. Baina, ukaezina da, 2019ko hauteskunde orokor hauek bereziak eta neurri batean, Historikoak direla, adimen urritasuna dutenentzat. Pasa den abenduan onartu zen hauteskunde legearen erreformari esker, sufragio eskubidea berreskuratu dutelako.\nEstatuan 100.000 dira. Hego Euskal Herrian 8000 gizon-emakume.\nIñaki eta Naiaren kasua da. Naiararentzat ez da esperientzia berria, 36 urte ditu eta botoa eman izan du orain baino lehen. Duela 10 urte, epaile batek eman zuen ezgaitasun agindua tarteko, botoa emateko eskubidea kendu zioten arte. Gaur berreskuratu du bozkatzeko ahalmena. 'Oso ondo eta oso emozionatuta nago. Lortu dut' esan du Euskadi Irratian Naiarak. Naiara amarekin joan da, eta ama alaba baino 'urduriago' heldu da ama hauteslekura.\nIñakirentzat aldiz, gaurko goiza, are bereziagoa izan da. 38 urte ditu, adimen urritasuna eta abenduko lege aldaketari esker, gaur eman du lehen aldiz botoa. Irribarrea ahotik kendu gabe, hauteskunde saioak eta eztabaidak jarraitu dituela aitortu digu. Atzegiko pisu batean bizi da Iñaki eta alboan du gaur, Maddi Basoko, bere erreferentziazko pertsona. 'Pozik' dagoela aitortu digu Iñakik.\nMaddiren esanetan 'beste pertsona bat bezala konsideratzeko laguntzen duen neurri bat da' sufragio eskubidea.\nMaiatzaren 26an ere Iñakik eta Naiarak alkate eta zinegotziak aukeratzeko botoa emango dute.


CAF prentsan – 3 orrialdea – LabCaf\nSporveien-ek, Norvegiako hiriburuko hiri-garraioko operadore publikoak, jakinarazi duenez, CAFek egindako eskaintza aukeratu dute 87 tranbiako hornikuntza-kontratua negoziatzeko. Kontratuaren bolumena 200 milioi euro baino gehiagokoa litzateke eta beste 60 tranbiarekin handitzeko aukera ere jasotzen du. Osloko tranbia-sareak ibilbidean 99 geltoki dituzten sei linea eta 130.000 pertsona baino gehiagoko eguneroko bidaiari kopurua ditu. Horri esker, hiriko garraio-ardatz nagusietako bat bihurtu da. Ibilgailuen …\nCAF hautatu du KeolisAmey-k preferred bidder (lehentasunezko lizitatzaile) duela gutxi Erresuma Batuan esleitu duten Wales and Borders-en tren-frankiziarako azken belaunaldiko diesel-unitateak (DMU) hornitzeko. Galeseko Gobernuak KeolisAmey-ri Wales and Bordes frankizia hori operatzeko kontratua esleitu ostean egin duten iragarpena. Esleipena 15 urterako izango da, 2018ko urritik hasita. Gaur egun, CAF bi kotxeko 44 unitateren eta hiru kotxeko 26 unitateren hornikuntza eta …\nLuxemburgek berriro CAF hautatu du tranbiak hornitzeko Astelehenean, ekainaren 4an, Luxemburgeko Garraioen ministroak, François Bausch-ek, eta Luxemburg hiriko burgumaisuak, Lydie Polfer-ek, hiriko tranbiaren linearen bigarren fasea, gaur egun eraikitzen ari direna, aurkeztu zuten prentsaren aurrean. Fase horrek ez du ibilbidean katenariarik izango, geltokietan kokatuta egongo den elikadura-sistema izango baitu. Horietan, unitateek energia lurretik kargatuko dute. Fase berri hori zerbitzuan jartzeko, …\nLa mesa de contratación del Ayuntamiento propondrá al Pleno la adjudicación en breve. La ciudad fronteriza recibirá cuatro autobuses 100% eléctricos, que destinará a la ruta que discurre entre Zaisa y el Hospital del Bidasoa La apuesta de Gipuzkoa por la movilidad sostenible recibe un nuevo e importamte impulso. Según ha podido confirmar El Diario Vasco de fuentes solventes, la …\nGVB Activa B.V.-ek, Amsterdameko garraio publikoko operadoreak, CAF aukeratu du hiriko metro unitate berriak hornitzeko. Eskaria, 3-kotxeko 30 M7 trenen hornidurarako sinatu da, hala ere, beste 30 unitate gehigarri eskatzeko eta kotxe kopurua ere, 3 beharrean 6koa izateko aukera ezartzen du. Unitate hauen helburua, zerbitzuan diharduen flota zaharra ordezkatzeaz gain, Amsterdameko metro sarearen garraio gaitasuna handitzeko xedea ere bada. Holandako …\nCAF enpresak 11,8 milioi euro irabazi ditu 2018ko lehen hiruhilekoan, iaz baino %27 gehiago. Kontratuen luzapenak, barneko merkatua eta filialek lortutako adjudikazio berriak izan dira kontratazio berrien oinarriak. 2018ko martxoaren 31n, eskarien zorroa 5.966 milioi eurokoa da. Urte hasiera honetan eskarien zorroan jasotako proiektu nagusiak, Gasteizeko tranbiarako unitate berriak, Napoles hirirako lotutako kontratu luzapena eta autobus hibrido-elektikoen kontratazioak izan dira. …\nBartzelonako Metropoliko Garraioen (TMB) Administrazio Kontseiluaren kontratazioko batzorde delegatuak CAF hautatu du hiriko metro-sarerako 10 tren hornitzeko. Unitate horiek 1, 3 eta 5 lineetara bideratuko dituzte linea horietako material mugigarria areagotzeko eta gero eta handiagoa den linea horietako erabiltzaileen kopuruari aurre egiteko asmoz. Eragiketa horren bolumena 75 milioi euro baino gehiagokoa izango da CAFentzat. CAFek fabrikatutako hamar unitate berri horiek …


Duelu osasuntsua: zer egin pandemian maite dugun pertsona baten heriotza gainditzeko | Consumer\nPsikologoek emozio guztiak onartzea, sentitzen duten guztia adieraztea eta lagun eta senideekin eta, kasua bada, profesionalekin partekatzea gomendatzen diete minei.\nKoronabirusaren izurriteak isolamendu-testuinguru berezia sortu du, eta horrek eragotzi egin du gaixo terminalei laguntzea eta hildakoak aurrez aurre zaintzea. Kovi-19 bidezko heriotza hurbil baten ondoren duelu osasuntsu bat egitea zailagoa da ohiko egoeretan egitea baino, baina ez ezinezkoa. Hurrengo lerroetan esango dizugu nola bizitzen ari garen agur horiek, eta zer egin (eta zer ez) horiek gainditzeko eta gainditzen laguntzeko.\nMaite duen norbaiten heriotzari aurre egitea bere kabuz gogorra den trantze bat da, osasun-larrialdietan eta konfinamenduan egin behar izateak kutsua eta mina ematen dizkio. 19. koidaren pandemiak, gure herrialdean dozenaka mila pertsonen bizitza ez du bakarrik amaitu. Isolamendu-egoera berri bat ere sortu du, gaixo terminalei laguntzea, hildakoak zaintzea eta hileta-errituak ospatzea galarazi duena, koronabirusa agertu arte egiten zen bezala. Lagun edo senitarteko bat galdu dutenek dolu bereziki zail bati aurre egin behar diote; Osasun Ministerioak “arrisku” gisa berotu behar ditu “heriotzarekin batera gertatu den guztiaren izaera traumatikoa” eta “gizarte-laguntzako zorrak”.\nKonfinamenduko dolua: kontakturik eta erriturik gabe\nJoan den martxoaren 30ean, hileta beilatokiak eta zeremoniak debekatu egin ziren birusa zabal ez zedin. Alarma-egoerak ezarri zuen hiru lagun bakarrik joan zitezkeela hilotzetara eta errausketetara, gorpua kanporatzeko, eta, 19. koidaren kasuan, poltsa hermetiko eta hilkutxa itxi batean sartu behar zela.\nPandemia utzi duten mingarriek ere ezin izan dute beren senideengandik hurbil egon azken orduetan, eta ezin izan dute haiekin harreman fisikorik izan. Horrek min erantsia sortu die, ezinezko izan baitute agur esatea, laguntzea, zaintzea, argitzea, eskertzea edo galdetzea. Ospitalean egon behar izan zutenez, ez dakite hildakoaren amaiera nolakoa izan zen, eta horrek zalantzak sortu dizkie zer gertatu zen, nola zaindu zuten eta benetan zer sentitu zuen azken orduetan, pentsamendu katastrofistak eta erru handia.\nHorri guztiari gehitu behar zaio 19. koidaren denborak onartzeko eta kudeatzeko erronka, beste gaixotasun hilgarri batzuenak baino askoz laburragoak baitira. Era berean, heriotzaaparteko bakardade batetik bizi izan izanak ez du inolako sinesgarritasunik, ez bertakoen presentziazko laguntzarik, ez errekonozimendu sozialik, ez eta hileta-erritorik ere, azken finean hildakoarenganako maitasuna adierazteko moduak baitira.\nDueluaren faseak? Etapak baino gehiago, emozioak\n“Dueluak ikusten ari gara, trauma handia eta askotarikoa gehituta”, dio Valeria Moricok, Madrilgo Psikologiako Elkargo Ofizialeko Doluari Laguntzeko zerbitzuaren antolatzaileak. 70 espezialista boluntario baino gehiago ditu, eta haiekin harremanetan jar daiteke posta elektronikoaren bidez, telefonoz edo bideokonferentziaz, eta, batez beste, bost saio egiten ditu paziente bakoitzarekin. Lehen hilabetean, larrialdi-zerbitzu hori 350 bat familiari eman zien, besteak beste, “koidade bidez hildakoen seme-alaba asko eta 19, baina baita bikoteak, bilobak eta adineko pertsonen zaintzaileak ere”.\nTestuinguru horretan, egoera larriagotu egiten da, pandemiak biztanleria osoan eragin duen talka emozionalaren ondorioz. Pertsona maite bat galdu duenari sostengu eman behar dion gizarte-sarea ere ukituta dago, egoera traumatiko eta larrian.\nAntzina, doluaren faseak aipatzen ziren, Elizabeth Kübler-Ross psikiatra suitzarrak 1969an ezarri zuen eredu ospetsuan oinarrituta: ukazioa, haserrea, negoziazioa, tristezia eta onarpena. Horietako batean harrapatuta geratzea da arriskutsuena.' “Ukazioak bere horretan jarraitzen badu, adibidez, arazotsua izan daiteke, irrealtasun-sentimendua areagotu eta lan emozionala zailtzen baitu”, Morikono aefrma, Covid-19 doluari laguntzeko gidaren egilekidea ere.\nHaren arabera, gaur egun psikologo askok pentsatzen dute emozioez hitz egitea faseez baino gehiago, eta, gainera, haiek saihestea. “Kontsultan ikusi dut etapa horiek gaiztoak direla mingarrientzat: uste dute elkarren segidakoak direla eta denetatik igaro behar dutela, baina ez du horrela funtzionatzen. Dolua ez da lineala, zurrumurrua baizik. Lehenik sentimendu bat senti dezakete, gero beste bat, eta, denbora baten ondoren, lehenengora itzuli”, argitu du. Bestalde, emozio horietako bakoitza normala da eta ñabardura ugari ditu, eta horiei ere arreta jarri behar zaie. “Erru-mota asko daude: bertan ez egoteagatik, saihets zitekeela pentsatzeagatik, egin zen zerbaitengatik, bizitzari berriro atxikitzeagatik… Baita haserreagatik ere: norberaren aurka, besteen aurka, medikuen aurka…”.\nDuelu patologikoan ez erortzeko aholkuak\nPertsona bakoitzak modu desberdinean erreakzionatzen du gertaera traumatiko baten aurrean, eta bere denborak behar ditu mina sortzeko. Horregatik, arriskutsua da duelu konplexu edo patologiko bat zer den esatea. Prozesu osasuntsu batek ez du ezaugarri zehatzik, ezta iraupen zehatzik ere, baina, hala ere, Ameriketako Psikiatria Elkartearen ‘Buru-nahasteen Eskuliburu Diagnostiko eta Estatistikoa’-ren azken edizioak uste du kezkatzeko arrazoia egon daitekeela, baldin eta doliente batek 12 hilabete igaro ondoren bizimodu normala egitea lortzen ez badu.\nHori gerta ez dadin, psikologoek emozio guztiak onartzea gomendatzen dute, iristen diren bezala. Mingarriek sentitzen duten guztia adieraztea gomendatzen dute: tristura, beldurra, amorrua edo haserrea. Baita lagunekin eta familiakoekin ere, eta, kasua bada, profesionalekin.\nIsolamenduagatik edo koarentenagatik ezin bada aurrez aurre egin, garrantzitsua da ez isolatzea. Laguntzeko eta beroa sentitzeko edozein bitarteko erabil daiteke, hala nola telefonoa, bideokonferentziak edo mezularitzako aplikazioak. Ez da une egokia nork bere buruari gehiegi eskatzea, baina minaren erantzukizunaren zati bat da zaintzen jarraitzea —osasuntsu jatea, garbitzea, atseden hartzea— eta, aldi berean, lloratzeko eta minarekin konektatzeko baimena eta espazioa ematea.\nLagun egin nahi duten eta doluan dauden pertsonei beren maitasuna erakutsi nahi dieten pertsonei dagokienez, profesionalek aholkatzen dute aditzera eman dezatela lagun diezaiekegula eta laguntzeko eskaini daitekeela, baina inbaditzaileak izan gabe. Honelako esaldiak saihestea gomendatzen da: “izan indartsua”, “animatu”, “egin seme-alabengatik”, “bizi-legea” edo “orain ez du sufritzen”. Trukean, antzeko zerbait aukeratzea gomendatzen dute: “asko gustatuko litzaidake zure mina arinduko lukeen zerbait esatea, baina hitzak ez ditut aurkitzen. Hemen nagoela eta zugan maiz pentsatzen dudala jakitea nahi dut”.


Gaizki hasi arren, Waltari eta Ozafrain txapeldun - GARA\nBerezkoen Baionako Masterreko finala\nGaizki hasi arren, Waltari eta Ozafrain txapeldun\nLarretxeak eta Ducassou II.ak hasiera ezin hobea izan zuten, 3-15 aurreratuz, baina hortxe geratu ziren.\nWaltarik eta Ozafrainek aurreikuspenak bete egin zituzten, eta beraiek irabazi zuten atzo eguerdian jokatutako Baionako Masterreko finala. Amaierako markagailua ikusita, ordea, ez da erraza finalaren xehetasunak ematea, izan ere, galtzaileek 13 kintzeko aldea ukan zuten, 3-15 irabazten ari zirenean. Baina gero beste sei tanto gehiago bakarrik egin ahal izan zituzten.\nLarretxearen eta Ducassou II.aren hasiera, bikaina izan zen. Oso denbora gutxian 3-15 jarri ziren aurretik, eta aurkariak erabat jota ikusten ziren. Waltari haserre zebilen, ez zuen asmatzen, eta Ozafarin, berriz, ezinean. Beraz, finalak ezusteko amaiera izateko itxura guztia zeukan, baina, ezustea, gero eman zen, baina ez ematen zuen bezalakoa.\nFaboritoek sakea berreskuratzearekin batera amaitu zen neurketa. Tantoak bata bestearen atzetik egiten hasi ziren, eta 37-6ko partziala lortu zuten, garaipena eskuratzeko. Larretxeari eta Ducassouri zer gertatu zitzaien esatea ez da erraza, segur aski beraiek ere ez baitute jakingo. Ezin hobeto hasi ziren, norgehiagoka kontrolpean ukan zuten, baina aurkariak tantoak pilatzen hasi zirenean erabat hondoratu ziren, partidatik kanpo geratzeraino.\nModerne bezalako trinket azkar batean Waltariri jokatzen uzten baldin bazaio, ez dago zer eginik. Sakearekin sekulako triskantza egiten du. Hasierako jokaldiarekin ez badu egiten tantoa, hurrengo pilotakadan egiten du, eta atzokoan ere horixe egin zuen. Amerikarrak 16 tanto egin zituen saketik, ia erdiak, eta hori alde handia da, Larretxeak lau besterik ez baitzituen egin.\nOzafrainek, aldiz, ia ez zuen lanik izan neurketa berdindu eta gero, eta amaieran garaipen erosoa lortu zuten faboritoek. Bukatu ostean, zaleen aurpegietan tristura nabari zen, ez baitzuten esperotako finalik ikusi. Lehen zati itxaropentsu baten ostean, bigarrengoan ez zen kolorerik izan, eta zaleek emozioa eta partida ederrak ikusi nahi izaten dituzte.\nIrujo y Merino II se llevan un apretado triunfo en Etxebarri\nJuan Martínez de Irujo y David Merino lograron imponerse ayer en Etxebarri ante Jon Jaunarena y Aitor Zubieta 22-20 en un emocionante partido. Irujo fue el mejor de los cuatro al firmar un encuentro brillante -4 saques, 11 tantos y 2 errores-. Jaunarena y Zubieta estuvieron por delante hasta el 13 iguales, pero la apretada victoria fue a parar a manos de la pareja colorada.


Kadmio gutxiago elikagaietan | Consumer\nKadmio gutxiago elikagaietan\nEFSAk murriztu egiten du kadmioaren asteko irenste-maila onargarria, gorputz-pisuaren kiloko 2,5 mikrogramora, gizakiak metal horren eraginpean egoteko arriskua kontrolatzeko\narabera: Asteazkena, 2009ko apirilaren 01a\nIngurumenean hazten edo hazten diren produktuek, neurri handiagoan edo txikiagoan, metalak izaten dituzte. Ura eta lurzorua ingurumenaren zati dira, eta, beraz, elikagaietara modu naturalean edo poluzioaren eraginez iristen diren hondakin toxikoen kantitate jakin batzuk egon daitezke. Merkurioa, eztainua, beruna eta kadmioa dira elikagaietan metatzen ahal diren eta kontsumoaren bidez pertsonengana iristen diren metaletako batzuk. Elikagaien Segurtasunerako Europako Agintaritzak (EFSA, ingelesezko sigletan) elikagaien arriskuak murrizteko egiten duen politikaren ondorioz, elikagaietan kadmioa murrizteko proposamena iritsi da, gizakiek metal horren eraginpean egoteko arriskua txikiagoa izan dadin.\nKadmioa metal astuna da, eta iturri naturaletatik (adibidez, emisio bolkanikoetatik) edo industriaren eta nekazaritzaren bidez sartzen da ingurumenean. Batez ere airean, lurrean eta uretan egoten da, eta landare eta animalietan metatzeko arriskua dago. Minbiziari buruzko Ikerketen Nazioarteko Zentroak (IARC) gizakientzako kartzinogeno gisa kalifikatuta, kadmioak batez ere giltzurrunari eragiten dio. Zerealak, itsas algak, haragia, arraina eta itsaskiak dira gehien metatzen diren elikagaietako batzuk. Nahi ez den presentzia hori saihestu beharrean, arriskuak minimiza daitezke, ahal den neurrian elika-katean sartzea murriztuz eta dieta dibertsifikatuz. Azken hori nutrizio-adituek gomendatutako gomendioa izateaz gain, toxikologoek ere gomendatzen dute; izan ere, jaki batzuek nahi ez diren substantziak izan ditzakete elikaduran.\nEFSAk onartzen du kadmioaren eraginpean egoteak eragin kaltegarriak izateko arriskua oso txikia dela.\nKadmioa ez da degradatzen ingurunean, eta haren partikulek, lurrean edo uretan sartu aurretik, distantzia luzeak egin ditzakete airean zehar. Metal horren beste berezitasun bat lurzoruko partikulei itsasteko erraztasuna da. AEBetako Substantzia Toxikoetarako Agentziaren eta Gaixotasunen Erregistroaren (ATSDR) arabera, kadmioaren eraginpean luzaro egotearen sintomak ager daitezke, hala nola gorakoak eta beherakoa, eta metal horrek giltzurrunak honda ditzake. Orain, eta horri buruzko azterketa sakonak egin ondoren, EFSAko Elikagaien Kateko Kutsatzaileen Talde Zientifikoak astean 2,5 µg/kg (IST) irenstea ezarri du, FAO/OMS Adituen Batzordeak duela urte batzuk ezarritako 7 µg/kg kopuruen aldean.\nISTren bidez ezartzen diren mugek ez dute espero ondorio kaltegarririk agertzea. EFSAren arabera, EBko helduen batez besteko esposizio dietetikoa orain arte ezarritako mailaren antzekoa da. Biztanleria-talde batzuek, hala nola begetarianoek, haurrek eta erretzaileek edo oso kutsatuta dauden eremuetan bizi diren pertsonek, orain arte ezarritako maila baino bi aldiz esposizio-maila handiagoa izan dezakete. Baina, talde horientzat ere, ondorio kaltegarriak izateko arriskua oso txikia da.\nAzterketa hori 2003 eta 2007 bitartean 20 herrialdetako kadmio-mailen datuei buruz egin da, eta erakutsi du batez besteko erreala 2,3 µg/kg eta 3 µg/kg artekoa dela astean. Adituek uste dute barazkijaleek zerealak edo hazi oleaginosoak jaten dituztela, eta astean 5,4 µg/kg-ra irits daitekeela.\nMerkurioa bezala, kadmioa ere kutsatzaile garrantzitsua da ur- eta itsas ingurunean. Horren adibide bat 1968an Toyamako (Japonia) nekazaritza familietan gertatu zen intoxikazio kolektiboa izan zen. Itai-Itai sindromea deitzen zaio. Arroz-landareak ureztatzean sortu zen intoxikazioa, kadmio ugariko industria-hondakinak botatzen ziren ibai batetik zetorrelako. Inguruko biztanleek jasan behar izan zuten esposizio kronikoak hezur-ehunean eragiten zien gaixotasuna eragin zien.\nEFSAren arabera, gizakiek nahiko gutxi xurgatzen dute kadmioa (%3-5), baina substantzia hori giza gorputzaren giltzurrunean eta gibelean metatzeko gai da 10 eta 30 urte bitartean. Azaldu den bezala, giltzurrunaz gain, hezurretan ere izan dezake eragina, eta, IARCren arabera, gizakiaren eraginpean egoteak biriketako eta bularreko minbizia izateko arriskua areagotzen du.\nElikagaietako kadmio-kontzentrazio handienak, kontzentrazio-ordenaren arabera, itsas algetan, arrainetan eta itsaskietan hauteman dira. EFSAren arabera, aztertutako elikagaien ehuneko txiki batek (% 5) bakarrik gainditu du maila maximoa. Aztertutako laginen %20 segurutzat jotako mailetan daude, batez ere landare hauek: apioa eta arbia, zaldi haragia, arrain eta molusku bibalbioak (ostrak izan ezik).\nKadmioaren eraginpean egotea eragiten duten beste elikagai batzuk zerealak eta deribatuak, barazkiak, dilistak eta patatak dira. Biztanleria-sektoreka, pertsona begetarianoez gain, haurrek izan dezakete substantzia horrekiko esposizio dietetiko handiena. Gorputzaren pisuarekin alderatuta, jaki gehiago kontsumitzen delako gertatzen da hori. Basa-perretxikoen kontsumitzaile erregularrek ere eragin dietetiko handiagoa dute (4,3 µg/kg gorputz-pisu astean).\nElikagaiak ekoiztean, garrantzi handia dute substantzia kimikoek, eta horrek arriskua sortzen dio kontsumitzaileari. Elikagai horiek kalterik egiten ez dutela bermatzea (ingurumenaz kutsatu daitezke, edo sukaldaritzako praktiken bidez, hala nola frijituen bidez) da Elikagaien Segurtasunerako eta Nutriziorako Espainiako Agentziaren (AESAN) aztergaietako bat. Espainian 2000-2007 urteetan janarietan kadmioa egoteari buruzko txosten baten arabera, “gutxiengoa” da aurkitutako edukia. Bildutako datuen %29,45 arrainena zen; %25,42 itsaskiena eta %3,21 haragiarena eta haragikiena.\nElikagaietako kadmioaren kontrolaren arazo nagusia arrainetan eta itsaskietan sortzen da, eta ez da harritzekoa itsas ingurunean dagoen substantzia dela kontuan hartzen bada. Txostenaren egileek ondorioztatu dutenez, Espainiako biztanleek kadmioa “oso maila onargarrian” hartzen dute.\nerakusketa kadmio metal-eu nivel de ingesta semanal tolerable-eu saka